
PROLOG (PROSLOV). 

SELJAČKI SOCIJALNI POKRET 
JEDINA PRAVA DEMOKRACIJA. 

Početkom svibnja o. g. dodjoše k meni iznenada 
dva odlična Engleza. Odlični i svojim zvanjem i svieš- 
ću, izkustvom i svojom naobrazbom, a nada sve iskre¬ 
nim i živim zanimanjem za naš hrvatski seljački po¬ 
kret. Kad sam im med ju ostalim pokazao nekoliko 
svežanja SELJAČKIH rukopisa i protumačio im, da 
»Dom« ima koju stotinu stalnih seljačkih suradnika, 
a koju hiljadu dopisnika, koji se javljaju samo onda, 
kad se u njihovom selu ili u njihovoj blizini dogodi 
što važna za našu seljačku politiku, — pogleda jedan 
drugoga, a stariji uzklikne: Ta nešta ovakova nema 
na čitavom svietu! 

U našem je družtvu neko vrieme bio i jedan od 
glavnih osnivača seljačke stranke, narodni zastupnik 
Dragutin Kovačević, te naš sarajevski kandidat, musli¬ 
manski Hrvat, inžinir Mustala Čelić. Oprostili smo se 
na večer u 8 sati, te nas četvorica (Englezi, Čelić i ja) 
odosmo na zajedničku večeru, a Kovačević — 
na zagrebačku zvjezdarnicu. Tomu su se Englezi 
vrlo začudili i stadoše medju sobom razgovarati o 
tom, kako je to neobična, a kod njih u Engleskoj 
nemoguća stvar, da seljak od pluga i motike bude 


ovako naobražen i samosviestan, ovako ugladjen i 
fin, ovako pronicav i — što je glavno — u svom 
ponašanju posve naravan, kao da se kreće u svom 
rodnom selu. Opet će stariji Englez svomu mla- 
djemu drugu: »Gledaj ti samo one crne, bistre, pro¬ 
nicave oči, onaj siguran i inteligentan pogled, ono 
vedro i visoko čelo, široka ramena i jake šake, — jed¬ 
nom riečju: i duševnu i tjelesnu snagu prvoga reda. 
Takovih seljaka mi Englezi nemamo, a koliko ja znam, 
nema ih ni drugdje po svietu«. Za večerom najprije se 
mnogo govorilo o muslimanima u obće, a o Hrvatima 
— muslimanima napose. Stariji Englez govori naime 
devet iztočnih jezika, medju njima i arabski, turski i 
perzijski. Kad sam mu kazao sadržaj članka našega 
Tahir Dautbegovića pod naslovom »Islam i republika «, 
te sadržaj članka našega Edhem Miralema »Zašto 
sam izstupio iz Jugoslavenske Muslimanske Organiza¬ 
cije, a pristupio u Hrvatsku Republikansku Seljačku 
Stranku«, — uzkliknuše oba Engleza u jedan glas: 
»Vaš seljački pokret zaista je veliki socijalni pokret, 
a muslimani, koji su po svojoj vjeri upravo idealna de¬ 
mokracija, bit će vam u tom pokretu od neprocjenjive 
koristi«. 

Sutra dan smo bili zajedno čitav dan u našem 
hrvatskom zelenom Zagorju. Posjetili smo i mjesto 
Sv. Križ Začretje, pregledali smo domaću crkvu i 
desetak časaka razgovarali s predsjednikom mjestne 
organizacije HRSS i s nekoliko drugih pristaša. Na- 
ravski, da se odmah okupilo oko nas i dosta djece. 
Na oproštaju zamoliše me Englezi, da u njihovo ime 
kažem narodu ovo: 

»Vaše je mjesto liepo, čisto i prijatno, da ga je¬ 
dva ima u čitavoj Englezkoj. Djeca su vam zdrava i 
vesela, izgledaju bistra i darovita, a za vas se na prvi 

pogled vidi, da ste ljudi sviestni i prožeti medju- 
sobnom ljubavlju kao i povjerenjem prema svomu 
predsjedniku i vodji. Samo takovi ljudi, samo takav 
narod može stvoriti pravu demokraciju. A svaka 
prava demokracija mora napokon postići svoj cilj«. 

Naši su ljudi bili vrlo veseli nad ovom pohvalom, 
te su nekoji živo željeli i gotovo zahtievali, da odemo 
u nedaleko selo Veliku Ves, jer da se ondje još vide 
slavoluci, pod kojima je narod pred osam dana čekao 
predsjednika HRSS i da će se tamo za čas sakupiti 
silan sviet. 

Nije nam bilo moguće otići ni u Veliku Ves ni u 
Stubicu Dolnju i Gornju, ali naši englezki posjetnici 
— kao da su pred sobom vidjeli cielo Zagorje, svu 
Hrvatsku — podpuno su shvatili pravo značenje toga 
pokreta, te onaj stariji Englez stade govoriti ovako: 

»Meni je sad posve jasno, što je to Hrvatska Se¬ 
ljačka Stranka i zašto je ta stranka kod izbora dne 
18. ožujka (g. 1923.) okupila oko sebe sav hrvatski 
narod. Ja jasno vidim, da kod vas sve sastoji u tom, 
što vi — vas jedan dio inteligencije — sačinjavate sa 
seljačtvom jedno te isto družtvo, u kojem posve pre¬ 
vladava seljački duh. 1 tako ste vi istodobno i tumači 
i predstavnici i organizatori i tvorci seljačkoga po¬ 
kreta. Vi ste u neprekidnoj svezi sa seljačtvom. Taj 
vaš dodir s narodom nije slučajan ni umjetan, nego 
neprekidan i posve prirodan. Mi smo taj dodir i sa 
seljačtvom i s radničtvom već odavna izgubili u En¬ 
glezkoj i u Americi. Mi više ne znamo, što naš pravi 
narod u istinu misli i osjeća, treba, želi i zahtieva. 

Mi smo u neku ruku stranci usred vlastitoga svo¬ 
ga naroda. Kod nas Engleza sve vodi aristokracija 
poštena, a i plemenita, naobražena i radina, ali uda¬ 
ljena od naroda. Još je gore u Americi. Tamo su bo- 

gataši, miljarderi, ne samo posve odieljeni od radni¬ 
ka i od farmera (seljaka), nego su prema njima i vrlo 
agresivni (neprijateljski). Ti miljarderi misle, da na¬ 
rod sam po sebi ne može imati nikakvoga svoga pra¬ 
va, koga oni ne bi milostivo dopustili. I zato je kod 
nas demokracija nesigurna, a kod njih neiskrena. U 
Rusiji je druga skrajnost, jer tamo su komunistički 
teoretičari (mudrijaši) u ime radničtva jednostavno 
preuzeli svu vlast nad ogromnom seljačkom većinom, 
koja se jedva jedvice otimlje toj novoj nenadanoj 
tiraniji.«. 

Na to je došao razgovor na Kemal-pašu i na 
Turke-Osmanlije. Tu smo se brzo složili, da su svi 
današnji Kemalovi uspjesi postignuti ratom, a Ke- 
mal-paša mogao je rat uspješno voditi poglavito zato, 
što je njegov ministar financija Džavid-beg znao od 
trancezke vlade na sgodan način dobiti 5 milijarda 
franaka u zlatu. Zato, čim nastane mir — a mir se 
već jednom sklopiti mora —, pojaviti će se i proti 
Kemalu svi oni prigovori i svi oni protivnici, koji su 
poznati u Turskoj pod imenom mladoturaka, koji su 
doduše najčestitiji i najnapredniji med ju Turcima, 
ali su i oni — kao prava gospoda — i svadljivi i sebič¬ 
ni i siloviti. Što je glavno — i toj mladoturskoj gos¬ 
podi malo je stalo do toga, što misli i osjeća, što 
treba, traži i zahtieva turska fukara, turska sirotinja. 

Prešli smo na razgovor o današnjoj Madjarskoj 
i o sadašnjoj madjarskoj vladi admirala Hortija. Sta¬ 
riji Englez bio je nedavno u Madjarskoj, naročito u 
vrieme posljednjih madjarskih izbora. Tu je na svoje 
oči vidio, kako jedne izbornike oružnici dovode iz 
zatvora, te paze, kako će glasovati, a budući da je gla¬ 
sovanje javno i ustmeno, to su ovako dovedeni izbor¬ 
nici svi glasovali za vladine kandidate. Ali ni oni iz¬ 


bornici, koji su već bili na biralištu, ni oni nisu bili 
slobodni, i oni su bili pod pazkom obćinskih činovni¬ 
ka, obćinskih redara, pa onda žandara i posebnih vla¬ 
dinih korteša. Sve je to pravo ruglo i prava sablazan 
od izbora, te sve to nema ništa zajedničkoga s demo¬ 
kracijom. 

Oba ova Engleza poznaju dobro prilike u Češko- 
slovačkoj, u Rumunjskoj i u Grčkoj, u Bugarskoj i u 
Macedoniji. Bugarske se prilike nešto popravljaju, a 
donekle i čehoslovačke, ali zato u Rumunjskoj, u Gr¬ 
čkoj, a pogotovo u Macedoniji sa seljačtvom se postu¬ 
pa uviek — a naročito na dan izbora — kao s pravim 
pravcatim robljem. 

Prešli smo na to na Italiju, Njemačku i Fran- 
cezku i na nekoje izvanevropske države. 

Kad smo tako obašli gotovo čitav sviet, protu¬ 
mačio sam ja Englezima, što to znači za nas Hrvate 
pravo narodnoga samoodredjenja; kakav je naš paci¬ 
fizam i zašto smo pacifisti; kakvo je naše republikan- 
stvo i zašto smo republikanci, a nada sve: zašto mi 
hoćemo i kako mi hoćemo seljačku državu i republiku, 
seljačku vladu i upravu, odlučivanje samoga seljač- 
tva referendumom i pravom inicijative, te napokon 
seljačku kontrolu prema posebnim odredbama ustava. 

Sve sam to razlagao po prilici ovako, kako je to 
dalje razloženo u ovoj knjižici. Negdje sam upotrie- 
bio možda upravo iste rieči, a svagdje iste misli. Spo¬ 
menuo sam im i tu knjižicu, da je baš sada u tisku, 
opisao sam im njezinoga pisca kao pošteno i darovito 
seljačko diete, koje je već bilo daleko na stranputici 
gospodske politike, a onda se povratilo k seljačtvu i u 
seljačtvo poradi svoga poštenja i poradi svoga pro¬ 
nicavoga uma. Tom sam prilikom razložio posve iskre¬ 
no i bezobzirno svoje mišljenje i o našim i o stranim 


gospodskim strankama i o gospodskim političarima, 
te sam završio ovako: 

Danas je na vrhuncu evropske gospodske politike 
francezki ministar predsjednik Poincare (Poenkare). 
Ime toga političara znači — stisnuta šaka. I u istinu 
današnja francezka, a na žalost i vaša englezka 
i ostala evropska politika u prvom je redu stisnuta 
šaka, koja još ne vidi ni to, da u nedavnom svjetskom 
ratu nije bilo pobjednika, nego da smo svi bili pobie- 
djeni — jedni više, drugi manje —, jer nas je rat 
sve skupa izmrcvario i unesrećio, a mnoge i pokvario 
Jedan je jedini pobjednik u prošlom svjetskom ratu, 
a to je seljak, — ja ću za sada reći: hrvatski seljak, 
jer drugdje nigdje ne vidim onoga, što vidim kod nas 
u Hrvatskoj. 

Naše hrvatsko seljačtvo nikoga — baš nikoga —- 
ne mrzi, ni Austrijanaca ni Niemaca ni Madjara, koji 
su nam toliko zla učinili u ratu; ni Srba ni Talijana, 
koji su nas tako pritisnuli poslie rata. Baš naprotiv: 
mi svaki narod poštujemo, a poštujemo i svakoga 
pojedinoga čovjeka, koliko je čovjek — to jest radiša. 

Naše hrvatsko seljačtvo potpuno shvaća, da je 
za svaki narod poslie svjetskoga rata prvo i glavno 
ovo dvoje: absolutna miroljubivost, to jest pacifizam, 
i takvo poštivanje rada, da onaj, tko najviše radi , 
a uz to ga je najviše — a to je seljačtvo —, bude 
prvi faktor u državi. 

Naše hrvatsko seljačtvo znade i to, da prava 
država nije nad narodom i izvan naroda i da se ne 
gradi odozgo, pa još k tomu puškom i sabljom, nego 
odozdo, — plugom i perom. 

Ali mi Hrvati znademo i to, da u politici ne kori¬ 
ste ništa samo suze i molitve, nego da tu treba žive 


organizirane snage, da tu treba stalne, odlučne, nepo¬ 
pustljive volje, mnogo izkustva i razboritosti, a do 
potrebe i čvrstih, željeznih mišica, Mi smo pacifisti, 
ali nismo kukavice, te se ne bojimo nikoga i ničesa, 
nego naprotiv idemo sviestno za tim, da liena, haj¬ 
dučka i pljačkaška manjina bude najprije u strahu 
radinoj, čovječnoj i mirotvornoj većini, a onda, da 
se ta manjina raztepe netragom i da ne kvari više 
mirnoga i slobodnoga narodnoga života. 

Naše seljačtvo toliko je politički upućeno, da 
dobro zna, da je samoupravu ili selfgovernement samo 
ondje moguće provesti, gdje je samo seljačtvo spo¬ 
sobno, da sobom valjano upravlja. Tu sposobnost 
razvio je hrvatski seljak kroz tisuću godina u za¬ 
družnoj i u seoskoj zajednici, te je i danas seljački 
dom prava škola zajedničkoga socijalnoga rada i ži¬ 
vota. 

Isto tako znade naš seljak, da je vlada narodnoga 
zastupstva ili parlamentarizam samo ondje moguća, 
gdje je u saboru i brojem i poštenjem i razborom jaka 
i odlučna većina. To mi Hrvati imamo već treću go¬ 
dinu i ta je saborska većina kod nas sve brojnija, a 
izkustvom i naobrazbom sve sposobnija da vodi do¬ 
movinske poslove. 

Napokon si je hrvatsko seljačtvo podpuno svie¬ 
stno ovoga svoga peterostrukoga prvenstva: 

1. prvenstva u broju, jer ima samo za se pre- 
ogromnu većinu u narodu (preko 80 po sto); 

2. prvenstva u radu i imetku, jer seljak radi od 
zore do mraka i jer seljačtvo imade kod nas najveći 
dio sveukupne narodne imovine; 

3. prvenstva u poštenju (u moralu), jer je naše 
seljačtvo sa svakoga gledišta svuda pošteno, a u mno- 



gim krajevima seljakinje su tako uzorne majke, da 
svaka odgoji narodu i po desetero djece; 

4. prvenstva u političkoj stalnosti i požrtvovnosti, 

vjernosti narodnomu jeziku i narodnim običajima, u 
vjernosti svemu onomu, što stvara i sačinjava hrvatsku 
narodnost i hrvatsku domovinu; _ 

5. nada sve prvenstva u čovječnosti, koja je da¬ 
nas u hrvatskom seljaštvu tako razvita, da u njem 
nema ni traga mržnji na nijedan stalež, na nijedan 
narod te kod nas seljaštvo naročito priznaje radničko 
pravo, te narodno pravo i svakoj — makar i neznat¬ 
noj — manjini drugoga jezika, bio taj jezik slavenski 
ili neslavenski bez obzira na vjeru, te naš seljak svoju 
vjeru obdržava, a svačiju drugu poštuje. 

Sve ove svoje rieči ja sam začinio sgodnim pri¬ 
mjerima iz naše sad već skoro pet-godišnje borbe za 
seljačku republiku. 

Ne da se opisati dojam ovoga moga razlaganja 
na oba dva Engleza. I obojica mi obećaše, da će ono, 
što su si zabilježili, izmeti u englezkim novinama, 
naročito u najvećem svjetskom dnevniku: u london¬ 
skom » Tajmsu « (Times). Obojica su naglasila, da 
samo ovakav socijalni seljački pokret može stvoriti 
pravu demokraciju, to jest istinsku vladu naroda sa¬ 
mim sobom. I ovo njihovo oduševljenje bilo je raz¬ 
logom, da sam pred ovo — da tako kažem — naše 
seljačko političko evandjelje napisao taj uvod, da po- 
taknem svakoga našega pristašu, da ovu knjižicu ne 
samo pročita, nego i što bolje prouči i nauči Samo će 
tako ona postići svoju svrhu, da i ona pospješi oži- 
votvorenje naše seljačke republike. 

U Zagrebu, u oči Spasova (Križeva) 1923. 

STJEPAN RADIĆ, 

predsjednik hrvatskoga narodnoga zastupstva. 

RAZVOJ ČOVJEKA I LJUDSKOGA 
DRUŽTVA. 

ČOVJEK U BORBI ZA ŽIVOT. 

Lahko ti je danas govoriti o čovjeku, kad znamo 
sve bar o vanjskim prilikama njegova života, ali 
težko je govoriti o čovjeku od nekad, o onom čovjeku, 
koji je bio — kako to liepo reče pokojni dr. Ante 
Radić — »gol u trnju«. A s njim treba početi. 

Gol u trnju ! Da, baš tako! U trnju i šikarju, na 
žegi sunca i na studeni leda i mraza, u _ močvari, na 
kršu i kamenu, posred zvieri, zmija i različite gamadi, 
ne samo bez odiela, obuće, stana, nego i bez oružja i 
orudja, bez strjelice i bez noža, jedino s prstima na ru¬ 
kama i čvrstim noktima na njima,., Taj i takov čovjek 
imao je jedini cilj, da si obrani život, jedući jedino 
ono, što bi rukama dohvatio ili udavio. Ali onda, kad je 
bacajući kamen za zvierkom, pa taj kamen udario o 
drugi kamen, opazio iskru, — onda je za toga (nazo¬ 
vimo ga tako) prvoga čovjeka nastalo novo doba. On 
je počeo praviti pokuse, najprije — dakako — za za¬ 
bavu, a onda sa svrhom, da se tim okoristi. I praveći 
te pokuse bacao bi kamen o kamen, a iskre bi frcale. 
Najednom takva iskra upali suhu travu, i on vidje 

vatru. To je prvi izum, veći i od onoga, kad je, da se 
očuva od zvieri i životinja, počeo graditi stanove bilo 
to u dupljima po pećinama bilo na stupovima po vo¬ 
di (sojenice). Zato je on te pokuse i opet ponavljao 
skupljajući hotice suhu travu na rpu te nad njom tu¬ 
kao kamenom o kamen, da dobije iskru, koja će ju 
upaliti, A kad se je jednom kod takvog pokusa u j I 

vatri slučajno izpekla žaba (ili što sličnoga), a prvi 
čovjek to okusio i primietio>, da je pečeno bolje od 
priesnoga, — onda je taj izum i s praktičnoga gledišta 
postao savršen. I tako je to (izum za izumom) išlo 
unapred sve redom s koljena na koljeno, s pokoljenja 
na pokoljenje, stotinama pa i tisućama godina, a 
život se je ljudski sve više osiguravao. 

Čovjek je najprije nastojao, da si život obrani, 
zatim da si ga osigura, a onda, da si ga i olakša. 

Za olakšanje pak života čovječjega učinio je sva¬ 
kako najviše onaj, koji je zasadio prvo zrno pšenice 
(ili bilo koje žitarice), a onda onaj, koji je pripitomio 
prvu životinju. Jer ta dva izuma uvjetovaše i pomo- 
goše, da od lovaca postanu poljodjelci, seljaci, ti pravi 
tvorci kulture. 

Ali ljudi se ne zadovoljiše time, što kroz tisuće 
i tisuće godina uspješe, da svoj život ne samo obrane 
i osiguraju nego i olakšaju, oni ga htjedoše i po- 

Ijepšati. 

I tu zapravo počinje naša razprava. 


BOGATSTVO KAO NEGATIVNI ELEMENAT 
KULTURE, 

U težnji za olakšanjem života čovječjega ljudi s 
vremenom sagradiše ceste na zemlji, ladje na rieka- 
ma, i brodove na morima, koji ih upoznaše s udalje¬ 
nim krajevima. Razvila se trgovina, najprije kao obi¬ 
čna izmjena dobara, a onda pomoću novca, koga ljudi 
u svrhu trgovine i izmislile, Odkrilo se i zlato i bi¬ 
serje, i — ljudi se zaželješe ne samo liepa nego i la¬ 
godnoga života, života na tudji račun. Zato tu nastaje 
u razvoju čovječanstva preokret, — preokret nena¬ 
dan i grozan. 

Kad su ljudi svoj život samo branili, onda su 
bili složni, — složni prema zajedničkomu neprijatelju, 
mrtvoj i živoj prirodi, U toj obrani oni su^ si život i 
osigurava, li, pa jc slo^a ostala nepomućena. I kad 
je pomoću prvih izuma orudja i oružja, pripitomljivanja 
životinja, sijanja žitarica i sadjenja voćaka došlo doba, 
u ikojem se je život olakšavao, — i onda su ljudi 
kao ljudi bili jednaki, razlikujući se samo po tom, 
koliko je tko za napredak vriedio, koliko je tko više 
Tadio za obranu, osiguranje i olakšanje pa i poljep- 
šanje ljudskoga života, ili — kako* bismo danas rekli 
— koliko je tko za kulturu više vriedio. Jer kultura 
je skup materijalnih (tjelesnih) i duševnih dobara, koja 
služe osiguranju, olakšanju, poljepšanju i oplemenje¬ 
nja ljudskoga života. 

Za kulturu je dakle važniji onaj, koji više radi, 
stvara, koji producira više bilo materijalnih (tjele¬ 
snih) bilo duhovnih dobara. I evo, onim momentom, 

I čim je skupljeno mnogo tih dobara, čim je njihovo 

i prikupljanje postalo lakše, čim se je razširilo bogat¬ 

stvo, — onim momentom preokreće se i sam poiam 

vriednosti čovjeka i kulture, te mi vidimo ovu gro¬ 
zotu: Ljudi, koji rade, stvaraju, produciraju, — gube 
vriednost, postaju robovi, a ljudi, koji ništa ne rade 
nego samo uživaju, postaju svemoćni, postaju bogovi, 
polubogovi ... Ljudi-bogovi i Ijudi-robovi. 

Taj preokret desio se više tisuća godina prije 
Krista od iztočnih naroda i prelazio je polagano na 
zapad te zahvatio i Grke i Rimljane i Židove, to jest 
Ona tri naroda, koja su dali biljeg današnjoj evrop¬ 
skoj kulturi, pa zato se mi te strašne ostavštine ne 
mogosmo riešiti sve do danas. 

Ljudi - bogovi i ljudi - robovi! Divljačtvo od 
kulture označeno s te dvie rieči, postiglo je svoj vr¬ 
hunac za rimskih careva. Tad su carevi, a i drugi 
bogati privatnici, priredjivali »igre«, u kojima su se 
ljudi-robovi morali boriti s gladnim zvierima, s ti- 
grima, lavovima itd, I ljudi-neljudi dolazili bi, gledali 
i — nasladjivali se strašnom smrću nevinih ljudi.,. 


KRIST I PRVO KRŠĆANSTVO KAO NOSIOCI 
SOCIJALNE PRAVDE. 

I kad su ljudi-bogovi postali najkrvoločniji, a 
ljudi-robovi bili najbiedniji, jer se nisu mogli braniti, 
— ta sva vlast bila je u rukama ljudi-bogova — onda 
dolazi Krist, kojega kao takovoga poznaju i prizna- 
vaju i Muslimani pod imenom »Isa Pejgamber alejhi 
selam« (Isus božji poslanik — božji blagoslov s njim) 
te kriknu: Jedan je samo Bog, i taj je na nebu, a na 
zemlji nema bogova, pa onda: Pred tim su Bogom svi 
ljudi na zemlji jednaki, i On ne trpi, da čovjek bude 
čovjeku rob. 



To je srčika ili osnovna misao Kristove nauke, 
to je temelj kršćanstva. Ali ta misao, da su ljudi kao 
ljudi jednaki, — to je za vlastodržce i gavane bila 
revolucija, buna, »zločin protiv otečestva«, i oni radi 
te nauke pribiše Krista na križ, — Krista pribise na 
križ, a sljedbenike njegove batinahu i udarahu na sve 

moguće muke. , , . 

I oni svoje muke podnesoše, a svaka kap krvi 
prolivene za veliku misao ljudske jednakosti, svaka 
njihova suza kao da je zalievala srdca onoga poko¬ 
ljenja, koje će jednom provesti na zemlji socijalnu 

pravdu. ,.. 

I ginule su tisuće, pa i milijuni ljudi, jer ne htje¬ 
doše žrtvovati krivim bogovima, jer su branili ljud- 

rob 

Išlo je to tako -tristo godina, kad priprosti ljudi, 
Kristovi učenici i njihovi nasljednici, propovieđahu 
svietom: Jedan je samo Bog i pred njim su svi ljudi 
jednaki; nema dakle bogova na zemlji, i nije pravo, 
da čovjek bude čovjeku rob. 

Oko te uzvišene nauke skupljalo se sve višu 
ljudi. Rimski ih car nije mogao potući. Što više oni 
zaprietiše njemu. Ali on, lija, dosjeti se varci, pa po¬ 
viče: I ja ću biti kršćanin! I zaista, rimski car uze križ 
u ruke, i ode s njim u — rat, da zarobljuje sebi nove 
ljude... . 

KRŠĆANSKI FORMALIZAM, RIMSKI 
IMPERIALIZAM I — SEOBA NADODA. 

A tadašnji rimski biskup — kao nekad Petar, koji 
se je (doduše samo za čas) takodjer odrekao Krista, 

— zažmirio je na oba oka te pokrstio i okrunio »sve¬ 
tom« krunom rimskoga cara, makar se je na njem 
pušila krv nevinih ljudi, 

Rimski je car postao kršćanin, nije više žrtvovao 
krivim bogovima nego je išao na pričest u kapelicu, 
ali njega su i dalje dvorili ljudi-robovi, a klanjali su 
mu se i sami Kristovi »namjestnici«. 

Tu je stradalo kršćanstvo u temeljnoj svojoj mi¬ 
sli o ljudskoj jednakosti i socijalnoj pravdi. Kršćan¬ 
stvo gubi radi toga nuždno prvobitnu svoju privlači- 
vost, koju mu je davala unutrašnja etična snaga os¬ 
novne misli o čovječanskoj pravici. Unutrašnju 
snagu i misaonu dubinu zamienjuje sada formalizam 
i vanjska ekspanzija, širenje kršćanstva — og¬ 
njem i mačem,.,,, 

Rimski carevi predobiše za svoj imperializam 
poglavice kršćanske crkve, ali ne i vjernike; u njima 
je i dalje tinjala vjera u socijalnu pravdu. Zato ti ca¬ 
revi i ne mogahu sagraditi čvrste sgrade, a imperiali- 
stička država survala im se odmah, čim je puhnula 
prva jača bura. 

To je bilo za seobe naroda, koja je došla kao od¬ 
govor na socijalni gnjilež, nastao u starom rimskom 
carstvu. Mladi zdravi narodi, koji doduše nisu bili 
na visokom stupnju kulture, — već zato, jer su bili 
lovci, stočari i ratnici, pa nisu imali prilike stvara- 
t i materijalnih i duhovnih dobara za osnivanje, olak¬ 
šanje, poljepšanje i oplemenjenje čovječjega života, 

— oni su gotovo na juriš porušili rimsko carstvo baš 

zato, jer u njem nisu ljudi kao ljudi bili jednaki, pa 

potlačena većina nije htjela braniti nasilnu manjinu 
na vlasti. 

Rimsko (zapadno) carstvo je palo, ali nije ne¬ 
stalo onih, koji su njemu davali svoj biljeg. Ostala je 
kultura (materijalna i duhovna dobra) zakoni, obi¬ 
čaji, a i ljudi, koji nisu imali vlasti, ali su na došljake 
uplivali. I njihov je upliv sve više rasao i — djelovao 
rio; zlo obzirom na razvoj ljudskoga družtva, zlo po 
ljudsku jednakost i socijalnu pravdu.,,, 

Novi naime narodi, koji su koncem staroga i po¬ 
četkom srednjega vieka došli u srednju i zapadnu 
Evropu, a napose Slaveni, nisu prošli ono divljačtvo 
od kulture, prema kojemu su se ljudi po bogatstvu 
dielili na ljude-bogove i ljude-robove. Robovi su kod 
njih bili samo ratni zarobljenici, ali i ti — naročito 
kod Slavena — sasvim u drugom smislu nego kod 
starih iz točnih naroda i kod Rimljana, Domaćega 
robstva nisu poznavali. Utjecajem rimske kulture i 
carskoga kršćanstva ono se pojavljuje, ali u novom 
obliku. Da vidimo: 


NOVI NARODI, NOVE DRŽAVE, NOVO 
DRUŽTVO. 

Od novih naroda, koji su došli na područje biv¬ 
šega rimskoga carstva, održali su se samo oni, koji 
su primili kršćanstvo i koji su stvorili svoju državu 
po uzoru rimskoga carstva. Tolik je bio utjecaj stare 
rimske kulture spojene s novom kršćanskom ! A pri¬ 
majući kršćanstvo i novu državnu formu oni su gu¬ 
bili mnogo od svoje starine, od svoga staroga načina 
života, od svojih običaja. To pak ne ide lahko, jer 

promieniti način života, napustiti staru pjesmu, ve¬ 
selje i običaje, — to znači zatomiti i promieniti svoju 
dušu... Zato su mnogi narodi radije i izginuli nego 
da napuste svoju staru kulturu. 

Sve pak nove države (pa i slavenske), nastale 
za seobe naroda i par stoljeća poslie toga, razvijale 
su se od prilike ovako : 

Na čelu države bio je vladar, — car, kralj, ban, 
hetman, dužd, već kako gdje, — te je iz početka vla¬ 
dao po volji naroda, koji bi tu volju izjavljivao na 
skupštinama, a s vremenom je postao »autokrat«, »sa- 
modržac«, gospodar svojih podanika. Prvi pomagači 
tih vladara bili su biskupi (visoko svećenstvo) i ple¬ 
mići — tamo gdje ih je bilo, a gdje plemstva nije bilo 
(kao kod nas Slavena), tamo je ono postalo od kra¬ 
ljevih sluga i vojskovodja, . 

Ali za nas, za naše »novo družtvo« je najvažnije 
ovo: I visoko svećenstvo i plemstvo baš zato, jer je 
bilo blizu kralju (vladaru), ono se je počelo tudjiti od 
svoga naroda. Pa ne samo to. Ono je počelo zavidjati 
i samomu kralju na njegovoj vlasti. I evo baš radi ovo¬ 
ga odtudjivanja naroda i zavidjanja kralju na vlasti 
— oni su s vremenom postali posebni staleži: prvi 
(visoko svećenstvo) i drugi (visoko plemstvo) zvani 
latinski status et ordines (staleži i redovi). 


UVADJANJE KMETSTVA I POSTANAK 
GRADOVA. 

Prvi i drugi stalež borili su se dugo za vlast, da¬ 
kako za vlast nad narodom. Konačno su i _ uspjeli. 
Njima je pripala vlast nad narodom, a kralj je ostao 
predstavnik (reprezentant) države i čuvar granica, 

u čemu su ga oni (prvi i drugi stalež) imali podupi¬ 
rati. To je u Englezkoj i u Ugarskoj s Hrvatskom uta¬ 
načeno i formalno (pismeno), dok je drugdje prove¬ 
deno samo faktično. Učinjeno je to formalno onda, 
kad su englezki i ugarsko-hrvatski kraljevi izdali po¬ 
četkom 13. vieka t. zv. »zlatne bule«. No glavno je 
ovo: 

Čim su »staleži i redovi« (prvi i drugi stalež) pre¬ 
uzeli vlast u državi u svoje ruke, oni uredjuju državu 
prema svojim interesima: oni uvode kmetstvo. I vi¬ 
dimo opet groznu sliku: Namjestnici onoga Krista, 
• koji je umro na križu za ljudsku jednakost, za soci¬ 
jalnu pravdu (čovječansku pravicu), — s križem u 
ruci stvaraju od slobodnih ljudi kmetove, ^ svoje 
roblje...; oni (drugim riečima) ponovno pribijaju 
Isusa na križ . 1 

I od sad više nema naroda, sad znamo samo za 
»staleže i redove«, koji sačinjavaju državu, i za kme¬ 
tove, koji su njihovo vlastničtvo. Nije čudo dakle, da 
kmet mrzi državu (veleći, da rieč »država« dolazi od 
»držati za vrat«), a plemstvo i svećenstvo prezire 
kmetove (govoreći: »muž je lopov, dok je bor zelen«). 

Ali tu vidimo ujedno jednu novu pojavu: Čim su 
staleži i redovi (prvi i drugi stalež) uzeli vlast u svoje 
ruke i počeli uredjivati državu prema svojim intere- 

1 To se u stvari dogadja podjednako u iztočnoj i u za¬ 
padnoj crkvi, samo što kod katolika bar niže svećenstvo 
govori o »ljudima, koji su pred Bogom jednaki«, dok 
se grčko-iztočno svećenstvo — napose poslie provale Tu¬ 
raka u Evropu — daje sasvim u službu državne i naciona¬ 
lističke propagande, poznavajući samo silne i svemoćne 
careve, pa Ruse, Grke, Bugare, Srbe itd.... 

sima, — javlja se »treći stalež« po novo osnovanim 
gradovima. 

U to naime doba stao se i kod novih naroda raz¬ 
vijati obrt i trgovina, a iz početka bavili su se tim na¬ 
ročito došljaci (u Hrvatskoj najviše Niemci, ali i la.- 
lijani i Grci). Njih su vladari naseljivali po trgovi¬ 
štima, dok su plemići živjeli po dvorcima i tvrdja- 
vama, oko kojih su bila s e 1 i š t a ili sesije (današnja 
sela) s kmetovima. 

I evo, kad je vlast preuzeo prvi i drugi stalež i 
kad je uvedeno kmetstvo, koje je visokomu svećen¬ 
stvu i plemstvu davalo snagu i moć, — onda je kralj 
postao gotovo lutka u njihovim rukama. Zato on trazi 
pomoći, oslona. I našao se izlaz. Trgovišta, će biti 
podredjena direktno njemu, a ne prvomu i drugomu 
staležu. I on (kralj) od tih trgovišta stvara kraljevske 
slobodne gradove. Tako je nastao »treći stalež«, gra- 
djani, purgari, današnji »huržuji«. 

Dakako da su ti gradjani dolazili često u sukob 
sa »staležima i redovima«. O tom ima mnogo^ primjera 
i u starom Zagrebu, gdje su se Gričani znali i potući 
s Kaptolom, kako to svjedoči i priča o »Krvavom 
Mostu«. 


TREĆI STALEŽ U BORBI ZA VLAST. — POBJEDA 
U FRANCUZKOJ REVOLUCIJI. 

Iz tih se pak sukoba trećega staleža s prvim i 
drugim rodila kod gradjana želja, da oni preuzmu 
vlast i da zamiene »staleže i redove«. Ali dogodjaji 
su tu iznesli na površinu ovaj zakon socijalnoga raz¬ 
voja : 

Novi stalež može ne samo časovito preuzeti vlast 
nego ju i trajno zadržati u svojim rukama samo onda, 
ako izpuni ova tri uvjeta: 

1. brojčana nadmoć nad svim onim staležima, 
koji su imali vlast prije njega; 

2. gospodarska emancipacija (oslobodjenje) i 

3. prosvjetno pridignuće novoga staleža na taj 
stupanj, da bar njegovi vodje (iz redova samoga toga 
staleža) dopru na istu prosvjetnu visinu, na kojoj su i 
vodje njegovih predšastnika, dotično protivnika. 

I zaista, gradjani su već rano mnogo radili, da te 
uvjete izpune, A radili su to preko svojih ceh ova, 
koji su bili i gospodarska i prosvjetna organizacija. 

»Treći stalež« izpunio je gornje uvjete najprije u 
Francuzkoj, u Parizu, i zato se tamo diže revolucija, 
provode ju gradjani, koji ruše »staleže i redove« i 
sami preuzimaju vlast. Preuzimajući pak vlast »treći 
stalež« preuredjuje državu i družtvo — prema svo¬ 
jim interesima. Prvi je dakako njihov interes bio 
oslabiti »staleže i redove«. Zato francUzka revolucija 
najprije ukida kmetstvo. Ukinuvši pak kmetstvo ona 
oduzima plemstvu i visokomu svećenstvu posjed, 
bogatsvo, ali i vlast nad narodom. Prvi i drugi 
stalež time je slomljen gospodarski i politički, što 
je i bila želja gradjana, trećega staleža. Pa to je i ra¬ 
zumljivo. Ali nije tako razumljivo to, što su gradjani 
progoneći svoje protivnike udarili i na kralja, pa ga 
i ubili, — kralja, koji ih je tako reći stvorio i koji ih 
je u borbi protiv prvoga i drugoga staleža pomagao. 
Kako to? Evo: 

Kralj nije nigdje glavno, — glavno je njegova 
okolina, dvor, kamarila. A ta je bila u rukama prvoga 
i drugoga staleža. Tu ih (onda!) nije mogao zamieniti 
treći stalež. Nije naime mogao napustiti svoj posao 

kovač, mesar; krojač, postolar, pekar, kotlar, pa sjesti 
uz kralja kao dvorjanin, a isto nije mogla učiniti niti 
obična purgerica, žena ili kći takvoga majstora. A jer 
nisu to mogli, gradjani nisu mogli trpjeti niti same 
kraljevske uredbe (institucije). Zato su postali repu¬ 
blikanci. Budući pak da nijedan vladar ne će pustiti 
milom vlasti iz ruku, to je treći stalež nakon preuzeća 
vlasti za francuzke revolucije maknuo kralja silom. 

Radi toga dvoga, što je treći stalež u Francuzkoj 
ukinuo kmetstvo i maknuo kralja, — radi toga su na 
Francuzku navalile sve evropske države na čelu 
s Englezkom i Austrijom, jer su to smatrale poreme- 
ćenjem političkoga i družtvenoga reda. Borba je bila 
duga i žestoka. Francuzi, stvorivši tip (primjer) nove 
— gradjanske — države i proglasivši »prava čovjeka« 
(bratstvo, jednakost, sloboda) postali su nosioci nove 
misli (ideje) na svietu, To im je dalo snage, da su se 
mogli održati protiv brojnih neprijatelja 25 godina. 
Napokon su ipak bili potučeni. Francuzka je bik po¬ 
tučena, ali nije bila potučena i misao o novoj državi. 
Istina, u borbi tako reći s cielim svietom Fran¬ 
cuzka je posegnula i za carem (Napokon Bonaparte), 
ali se zato nije odrekla novoga (gradjanskoga) ure- 
djenja države. Što više, i sam Napokon bio je više- 
manje »gradjanski car«, koji je^znao reći, da »svaki 
momak nosi u telećaku maršalski štap«, i koji je svoje 
dvorjanike znao izabrati baš iz obrtničkih krugova, 
I baš zato, jer je tako bilo, baš zato nije više bilo 
moguće uzpostaviti kmetstva. Seljaci su u Francuz¬ 
koj ostali slobodni gospodari svoje zemlje, i to je naj¬ 
veći uspjeh francuzke revolucije. Na taj uspjeh poka¬ 
zivali su pravedni i pošteni ljudi svuda po svietu. 1 
zato se je misao o novoj (gradjanskoj]! državii sirila 
sve dalje i sve brže, dok nije godine 1848. i pobiedik 

u cieloj Evropi osim Rusije, gdje je promjena u tom 
smislu nastala kasnije (1861), Treći stalež je pobieđio, 
— srušena je stara staležka država, a na njezino mje¬ 
sto dolazi nova, građjanska, buržujska. 


POBJEDA GRADJANA — POJAVA »ČETVRTOGA 
STALEŽA«. NJIHOVA BORBA. 

Staležka (feudalna) država dugo je umirala, pre- 
laz vlasti na treći stalež bio je težak, ali čim se je to 
« sbilo, odmah se odmata klupko socijalnoga razvoja 
dalje. Čim naime treći stalež preuzima vlast, javlja se 
četvrti, Karlo Marks izdaje svoj manifest: Pro¬ 
leteri (radnici-bezkućnici) sviju zemalja ujedinite se! 

I nastavlja se socijalna borba, ali na nov načim 
nov u sredstvima, jer cilj ostaje uviek isti: novi stalež 
(sada radnici) ide za tim, da vlast preuzme, osvoji, a 
stari (gradjani, buržuji) hoće da vlast zadrže u svojim 
rukama. 

Radničtvo (četvrti stalež, koji je tad — pred 70 
godina — bio nov u socijalnopolitičkoj borbi) bilo j© 
dakako takodjer podvrženo željeznoj logici već spo¬ 
menutoga zakona o socijalnom razvoju, prema ko¬ 
jemu treba da novi stalež izpuni ova tri uvjeta: 1. 
brojčana nadmoć, 2. gospodarsko oslobodjenje i 3. 
prosvjetno izjednačenje s predšastnim staležima. 
Radničtvo se zaista odmah primi posla organizirajući 
se najprije strukovno u Saveze (sindikate), a onda i 
politički.. 

Ali ne miruje ni gradjanstvo;- nego se i ono (za¬ 
jedno s prvim i drugim staležom, s kojima je sad na¬ 
pravilo kompromis, sporazum, pa upravo zato zadr- 


13 




žalo careve i kraljeve), prima posla za očuvanje i 
utvrdjenje svoje vlasti. Evo: , 

Pazku nad narodom po selima, š kojima dosad 
upravljahu »staleži i redovi« i kojega sad proglasiše 
»slobodnim«, preuzima u gradjanskoj državi činovnik, 
špijun, žandar. Isto je (a gdjegdje i gore) i s radnicima 
po gradovima, s kojima je dosad imao . posla samo 
njihov majstor. — Tako se pojavljuje »birokratizam« 
ili činovnička samovolja. . , . 

Gospodarski postao je u gradjanskoj državi naro 
neovisan od vlastelina, ali su zato gradjani sa svojim 
kapitalom osnovali banke, koje su onda činile narod 
ovisnim o sebi, to jest o bankarskom kapitalu. 

U tom se je smislu gradjanska država brinula i za 
prometna 11 sredstva. Celte .. poslie 1848. » 
gradile samo pokraj vlastelinskih dvoraca, nego tako 
da su se iz svih sela stjecale u gradovima. Tako su se 
gradile i željeznice, da o brzojavima i telefomma.i ne 
govorimo. Sve je bilo udešeno tako, da se surovme i 
poljodjelski proizvodi sa sela skupljaju u 
da ih radnici (takodjer izvučeni sa sela) preradjuju, 
vade iz njih sokove, a onda da ostatke kao robu za 
skupe novce u korist kapitalista i opet prevoze na 

Gradjanska država imala je paziti, da ne bude 
konkurencije, da ne bi odakle iz vana dolazila 
jeftinija roba ili da seljački narod ne bi kamo van 
skuplje prodavao svoje proizvode. Zato uvedose ca- 

U tom smislu sklapala je jedna država s drugom 
i trgovačke ugovore. Svaka država htjela je, da takav 
trgovački ugovor bude za nju povoljan. A povoljan za 
jednu znači nepovoljan za drugu. I opet. borba, ro- 
biedit će dakako ona država, koja je — jača. A jaca 

je ona, koja ima više dobro opremljene i disciplinirane 
vojske, Podpuno pak disciplinirane vojske nema bez 
obće vojne dužnosti. Zato gradjanske države već 
prije 60 godina uvode obću vojnu dužnost. Ta pak 
vojska već samim tim, što postoji, što je tu, ima osi¬ 
guravati uspjeh i širenje državnomu i buržujskomu 
kapitalu s jedne strane, a s druge ima braniti stvoreni 
red i družtveni poredak — pred prevratnim nastoja¬ 
njem četvrtoga staleža i drugih revolucionaraca. Tako 
se je razvio militarizam. 

Ali vojska, — za nju treba mnogo novaca, još 
više nego za činovničtvo. Treba dakle razpisati nove 
poreze. A hoće li ih narod smoći, to jest, je li narod 
porezno dosta sposoban? Koliko nije, treba ga ospo¬ 
sobiti, treba ga naučiti bolje gospodariti, više pri- 
vredjivati. I zaista, gradjanske države dižu škole i 
nekako u isto vrieme s obćom vojnom dužnosti uvode 
i obvezatni polazak škole. Treba narod već za mala 
odgajati, ne da bude samostalan, nego da što vjernije 
(= robskije) služi državi (vladi) i grabežljivomu kapi¬ 
talu. Zato je nadzor nad svim školama preuzela dr¬ 
žava, vlada, koja izdaje i školske knjige i odgaja uči¬ 
telje .... 

Na sve je mislila gradjanska (buržujska) država. 
Zato je nastojala staviti sebi u službu i crkve sviju 
vjeroiizpoviesti... Koliko ne može na pojedinca dje¬ 
lovati činovnik u uredu, bankar s vijkom 
(šarafom) kapitala, učitelj s pripoviestima djeci o 
carskom sjaju i zlatu, oficir u kasarni, — koliko 
svi ovi zajedno ne bi mogli kod gdjekoga uspjeti, onda 
neka progovori svećenik (rabin itd.) u crkvi, da 
je svaka vlast (pa i nepravedna) od Boga i da je ovo 
i ovakovo državno i družtveno uredjenje — najbolje, 
pa se ne smije nitko protiv njega buniti... I evo to, 

da svećenik svoj crkveni ugled i njim stečenu vlast 
nad vjernicima upotrebljava u političke svrbe, * to 

je klerikalizam. 

Protiv ovih udruženih faktora u buržujskoj državi 
bilo se je radničtvu (četvrtomu staležu) težko boriti. 
Osobito politički. Jer buržujske vlade odredile su iz¬ 
borni »cenzus«, to jest tko ne plaća 50, 100, pa i tisuću 
kruna (franaka) poreza, taj nema pravo glasa. A koji 
je radnik pred 40—50 godina plaćao toliki porez. 
Radničtvo je dakle bilo ograničeno na^ strukovnu 
borbu i političke — demonstracije, u kojima su rad¬ 
nici tražili naročito obće, jednako, tajno pravo glasa. 
Ali glavno je strukovna borba. Radničke strukovne 
organizacije sbijajući (organizirajući) radničtvo u 
čvrste redove omogućuju mu, da izpuni prvi uvjet za¬ 
kona o socijalnom razvoju, da pokaže svoju brojčanu 
nadmoć; djelujući prosvjetno izpunjavaju treći uvjet, 
a organizirajući radničke pokrete i štrajkove, kojima 
sile kapitaliste na popuštanje, provode gospodarsku 
emancipaciju, to jest drugi uvjet spomenutoga za¬ 
kona. 

I tako možemo reći, da je »četvrti stalež« već 
prije svjetskoga rata izpunio sve uvjete, koji su po¬ 
trebni, da novi stalež preuzme vlast. Uvjete su izpu- 
nili, ali ipak nisu mogli preuzeti vlasti. Kako to? Evo: 

Gradjanske države — to su najsavršenije ili bolje 
najčvršće organizacije, što ih je sviet do sad stvorio. 
To su kao bačve, napravljene iz jakih hrastovih duga, 
a opasane sa pet željeznih obruča, tri debela (onaj 
u sredini i oni s krajeva) i dva tanja izmedju njih. 
Srednji debeli obruč to je birokratiz a m, koji 
brojnim činovničtvom veže narod uz vladavinu bur- 
žujske države; debeli obruč s desna to je kapita¬ 
li z a m, koji preko banaka i trustova (kapitalističkih 

udruženja) drži narod u gospodarskoj ovisnosti o vla- 
dajućoj klasi, to jest o trećem staležu; debeli obruč 
s lieva to je militarizam, koji bajunetom i kun¬ 
dakom ureduje tamo, gdje ne pomaže ni činovnikov 
paragraf ni kapitalistov novac; tanji pak obruči to 
su klerikalizam i škola u šlužbi gradjanskoga 
družtvenoga i državnoga sistema. 


SVJETSKI RAT, POBJEDA ČETVRTOGA 
STALEŽA I NASTUP PETOGA. 

Ta tako opasana bačva (gradjanska država) bila 
je prečvrsta, a da ju razbije samo narodno nezado¬ 
voljstvo. Trebao je da dodje udarac iz vana, pa da 
eksplodira. I evo, baš radi toga, što je četvrti stalež 
izpunio sve uvjete za preuzeće vlasti i stekao za to 
potrebnu unutarnju sposobnost, ali nije imao dosta 
vanjske sile, koju je buržoazija za sebe organizirala, 
— baš zato je došlo i iz razloženih socijalnih razloga 
moralo doći do svjetskoga rata, upravo kao nekad 
do seobe naroda .... 

Bačve su se sukobile, i uslied strašnih sudara 
pukla je najprije najveća, ruska. Ruska bačva je pu¬ 
kla, a iz nje je izkočio četvrti stalež, da odmah pre¬ 
uzme vlast u svoje ruke. A preuzimajući vlast u svoje 
ruke on (četvrti stalež) odmah i preuredjuje državu 
i družtvo prema svojim interesima, prema interesima 
proletarijata. Zato radničko vodstvo uvodi komu¬ 
ni z a m. A kako proletarijata nema u Rusiji niti 10/^ 
(deset od stotine), to vodje uvode diktaturu, a 
s diktaturom i vojsku, najprije dobrovoljačku, revo¬ 
lucionarnu, a onda i redovitu, stajaću. 

Revolucionarna (crvena) vojska imala je najprije 
maknuti sve kapitaliste i one buržuje (gradjane i ško¬ 
lanu gospodu), koji se nisu ktjeli podložiti novomu 
poredku,’komunizmu i diktaturi proletarijata. Drugo 
je bio obračun s narodom po selima, sa seljačtvom, 
Seljačtvo je naime odmah na početku ruske revolu¬ 
cije preuzelo u posjed i carsku državnu i veleposjed- 
ničku privatnu zemlju i počelo ju obradjivati kao 
svoje vlastničtvo, A to — nije komunizam. 

To je jedno, a drugo je ovo: Seljačtvu su za rata 
najviše omrznute rekvizicije, premda u Rusiji za ra¬ 
ta nije bilo mnogo rekvizicija kod seljaka, jer je za 
vojsku hrana kupovana kod veleposjednika. A po¬ 
slije revolucije veleposjeda više nije bilo. Vojska pak 
treba da jede. I tako je četvrti stalež došao u položaj, 
da je morao od seljaka više rekvirirati nego i sami 
carski buržuji. Odatle nesporazumci izmedju prole¬ 
terskih diktatora i ruskoga seljačtva, — najprije ne¬ 
sporazumci, a onda i otvorena borba. U toj borbi po¬ 
palili su boljševici više stotina sela, a seljaci su za 
uzvrat podupirali proturevolucionarce, pa i bivše 
carske generale Denjikina, Judenića i KolČaka. 

To je tjeralo na razmišljanje i seljake i proleta¬ 
rijat, naročito boljševičke vodje. Boljševici su 
počeli uvidjati, da se komunizam ne da kod seljaka 
onako primieniti, kako se to da kod gradjana, pa su 
zaista i popustili te samo tako (udobrovoljivši selja¬ 
ke) svladali protivnike. A seljaci su umovali ova¬ 
ko: Najprije smo služili i pokoravali se ne samo caru 
nego i sitnoj gospodi, a sad, eto, moramo slušati grad¬ 
ske radnike. Zašto to? 

Zato, jer imaju vlast u rukama, , , , Pa zar ne bi 
i mi mogli doći do toga, da preuzmemo vlast u svoje 
ruke? .... 

I evo, čim su seljaci počeli o tom razmišljati, već 
samim tim počela je u njih tiha, unutarnja, duševna 
revolucija, A čim su se počeli za to (da preuzmu 
vlast) spremati, čim su se počeli u tu svrhu organi¬ 
zirati, onda su postali stalež u socijalno-političkom 
smislu — jednako u Rusiji kao i svuda drugdje po 
svietu. 

Vidimo dakle na očigled, kako ^se i opet dalje 
odmata klupko socijalnoga razvoja: Čim četvrti (rad¬ 
nički) stalež preuzima vlast u svoje ruke i počinje 
preuredjivati državu i družtvo samo prema svojim 
interesima, makar i samo u jednom dielu svieta, — 
o dmah se u javnom životu javlja novi, peti stalež, 
koji traži pravednije rješenje socijalnoga pitanja. To 
je eto stalež seljački, koji malo po malo svuda po 
svietu organizira pokrete seljačkoga naroda, 

I vidimo novu sliku, sliku tužnu i utješnu. Tužnu 
zato, jer je seljački stalež p r v i i po svom postanku 
i po svojoj vriednosti za kulturu, a evo, za vlast se 
javlja p e t i i zadnji, makar je nekad svuda, a kod nas 
Slavena još pred 1300 godina, seljačtvo bilo glavni 
(ako i ne uvijek jedini) faktor u javnom životu. Utješ¬ 
na je pak ta slika stoga, što se je seljačtvo ipak una¬ 
toč tolikih progona, izrabljivanja i zapostavljanja, 
pojavilo u javnom životu samostalno i odrješito, i to 
ne kao osvetnik nego kao pravednik. 

HRVATSKI TIP (PRIMJER) 
SELJAČKOGA POKRETA. 

PRIPRAVE ZA SELJAČKI POKRET. 

Seljački pokret kao pokret staležki ide zatim, 
da seljačtvo dovede do vlasti, traži, da seljaci pre¬ 
uzmu vlast i da državu i družtvo preurede prema svo¬ 
jim interesima, — kako su to svojevremeno radili i 
gradjani (treći stalež) i radnici (četvrti stalež), vlast 
kojih je medjutim upravo radi toga bila razmjerno 
kratkoga vieka, jer su rješavali samo svoje pitanje, 
a pitanje drugih dielova naroda puštali po strani, do¬ 
tično od svih drugih tražili, da se njima pokore. 

Takav staležki (»klasni«) pokret jesu na primjer 
srbski »zemljoradnici« i bugarski »zemje- 
djelci« (prema njemačkomu »Landarbeiter«), koji 
su se razvili od »agrarnih socijalist a.« 

Agrarni pak socijalisti razvili su se kao odgovor 
(reakcija) na pokret »agraraca.« Rieč »agrarac« 
dolazi od latinske rieči »ager«, što znači p o 1 j e.. Svi 
naime oni, koji su kao posjednici zemlje imali žita i 
drugih poljodjelskih proizvoda za prodaju, pa i za iz¬ 
voz, — svi su se oni (a u prvom redu veleposjednici) 
počeli udruživati i zahtievati, da država (vlada) zaštiti 



njihove agrarne proizvode, pa da im i pomoću carine 
digne cienu. »Agrarci« su dakle političko-gospodarska 
organizacija, u kojoj čovjek ne vriedi toliko, koliko 
je čovjek, nego toliko, koliko ima zemlje; kod njih 
(drugim riečima) nije subjekt (glavno) čovjek nego 
zemlja. 

Protiv agraraca ustali su najoštrije socijalisti, 
koji su protiv njih organizirali poljske radnike, nad¬ 
ničare. Tako su nastale strukovne organizacije 
poljskih radnika, koje su tražile poboljšanje 
gospodarskoga stanja svojih članova, naročito p o- 
v i š i c u plaća (nadnica) i skraćenje radnoga 
vremena. 

Tako je dakle nastao i izvan industrije rat izme- 
dju kapitala i rada. A u ratu se ne pita za prav e đ- 
n o s t nego za snagu, U tom pak ratu mnogi su ve¬ 
leposjednici bili prisiljeni prodati svoju, zemlju, a ku¬ 
povali su ju većinom takvi seljaci, koji su tu .zemlju 
sami obradjivali. Nestajalo je dakle po malo i vele¬ 
posjednika i poljskih radnika-proletaraca, od kojih 
su postajali seljaci, svoji gospodari. I čim su od . nad¬ 
ničara (poljskih radnika-proletaraca) postali svoji go¬ 
spodari, odmah postaju i njihovi interesi drugi. Zato 
se oni drugčije i organiziraju. U Češkoj na primjer 
nastaje »selska agrarna stranka«, dok u južnoj Nje¬ 
mačkoj (u Bavarskoj), u Švicarskoj, u Štajerskoj ltd. 
nastaju takozvani »Bauembundi« (seljački savezi), 
koji nastoje postići (pa i kod vlade »izhoditi«) sto 
veće gospodarske pogodnosti. Po njihovom uzo¬ 
ru osnovana je godine 1899, i bugarska »zemjedjel- 
ska« stranka, koja danas na čelu sa svojim vodjom 
Stambolijskim vlada u Bugarskoj, a po istom 
uzoru osnovana je nakon svjetskoga rata i srbska 
»zemljoradnička« stranka pod vodstvom osnivača 

srbijanskoga seljačkoga zadrugarstva Mihajla 
A vr amo vica. (Sada je medjutim vodstvo te 
stranke preuzeo bivši srbijanski diplomata dvorski 
buržuj Joca Jovanović.) 

Neodvisno i od »agraraca« i od »zemljoradnika« 
razvija se hrvatski seljački pokret. Zasnovali su ga 
»braća Radići« ravno dvadeset godina prije ruske 
revolucije, to jest prije nego li je četvrti stalež pre¬ 
uzeo vlast u Rusiji u svoje ruke. Početak mu pada u 
godinu 1897., kad zagrebačka »Jugoslavenska aka¬ 
demija znanosti i umjetnosti« izdaje »Osnova za sabi¬ 
ranje i proučavanje gradje o narodnom životu Južnih 
Slavena« od dra, Antuna Radića. Onda sliedi sedam 
godina pripremnoga rada, u kojem je najvažnije pet- 
godišnje izdavanje polumjesečnika Dom, seljaku 
za razgovor i nauk, što ga uredjuje i s a m u nj piše 
dr, A. Radić (1900.—1904.). Kroz to vrieme dr. A 
Radić izradjuje ideologiju (misaonu sadržinu) 
seljačkoga pokreta, a mladji mu brat Stjepan od¬ 
lazi u Pariz na političku školu, da taj seljački pokret 
uzmogne poslie što bolje politički formulirati. 

Hrvatski seljački pokret započeo je prema tomu 
kao pokret duševni, idejni, misaoni, nipošto kao po¬ 
kret gospodarski. Njemu je izhodište čovjek, a kako 
su, prema Kristovoj nauci, svi ljudi kao ljudi jednaki, 
to treba da i seljaci postanu ravnopravan faktor u 
ljudskom družtvu. To zahtieva socialna pravda (čo- 
vječanska pravica). Ali to — ravnopravnost u ljud¬ 
skom družtvu — moraju si seljaci sami izvojštiti, jer 
pravo se ne da izmoliti, pravo treba tražiti, zahtie- 
vati, izvojštiti. A izvojštiti sebi ljudsku ravnoprav¬ 
nost, za koju je na križu umro sam Bog, Isus Krist, 
mogu seljaci samo onda, ako su složni, organizirani 
i to ne samo na osnovu staležke svoje koristi, nego i 

Inicijator (prednjak) hrvatskoga seljačkoga pokreta, 


Ovo je slika dra Antuna Radića iz godine 1896., to jest iz 
kad je pisao svoju »Osnovu«, u kojoj su označeni prvi t 
hrvatskoga seljačkoga pokreta. 




sveobće ljudske pravednosti. Odatle geslo: »Vjera 
u Boga i seljačka sloga«. 

Hrvatski seljački pokret uzima već u početku 
kao svoj cilj čovječnost, to jest pravedno 
rješenje socijalnoga pitanja, pa mu je zato preuzeće 
vlasti po seljačtvu samo nuždno sredstvo. Ali premda 
je to pokret, koji ide za napredkom čitavoga čovje¬ 
čanstva, u kojem treba da vlada pravednost, a ne 
sila, i koji treba da vriedi za s v e ljude i za sve na¬ 
rode, ipak se je taj seljački pokret bar u početku mo¬ 
rao organizirati kao politička stranka na odredjenom 
području, unutar jednoga (hrvatskoga) naroda. Uzrok 
je tomu u »duhu vremena«. U srednjem naime vieku, 
kad je netko htio iznesti nešto novoga za dobro bilo 
čitavoga čovječanstva, bilo pojedinih dielova, morao 
je tomu dati oblik vjerski. Takva je bila moda. U se¬ 
damnaestom i osamnaestom stoljeću tumačio se svaki 
pokret prirodnim znanostima, dok je devetnaesto i 
i dvadeseto stoljeće — viek politike. Zato su braća 
Radići morali za seljački pokret stvoriti političku 
stranku. 

To se je sbilo dne 22, prosinca 1904., kad je konač¬ 
no primljen program hrvatske seljačke stranke i za¬ 
početo s organizacijom. 


HRVATSKA PUČKA SELJAČKA STRANKA 
(HPSS.) 

Glavne točke programa HPSS. u smislu seljač¬ 
koga pokreta bijahu: 1 . samoodredjenje naroda pre¬ 
ma vani (obzirom na državne granice, koje po pro¬ 
gramu HPSS. ima odredjivati narod obćim glasova¬ 
njem — plebiscitom — a ne carski ministri) i prema 

unutri (obzirom na obćinsku, kotarsku, županijsku i 
zemaljsku upravu, u kojoj nemaju oduživati carski 
i kraljevski činovnici nego od naroda izabrani odbori 
i zastupstva); 2, referendum, po kojem čitav narod 
glasuje o važnijim zakonima, što ih u saboru izradju- 
ju narodni zastupnici, i odlučuje, da li imaju vriediti 
ili ne;3, neutralnost svakoga onoga sgloba, u kojem 
se u buduće bude nalazila Hrvatska; 4. vojničtvo, ko- i 

liko ga bude, ima se upotrebljavati za poslove od ob- 
će narodne koristi; 5. škole imaju služiti praktičnomu 
poučavanju naroda, a ne samo odgajanju činovnika; 

6. nitko nema posebnoga autoriteta radi škola ili ro¬ 
da nego svatko ima toliko ugleda (naročito u politici), 
koliko si ga sam svojim životom i radom stvori, jer 
svatko treba da se sam za sebe stara, pa nitko ne 
smije živjeti na tudji račun, i 7. seljačko pravo na 
zemlju i na šume, na vladu i na upravu. 

Tim programom (osobito izricanjem seljačkoga 
prava na vladu i upravu) hrvatska seljačka stranka 
postala je predteča onoga seljačkoga pokreta, koji 
se je svuda po svietu počeo razvijati istom poslie 
ruske revolucije, kad se je u socijalnom životu po¬ 
javio »peti stalež«, i tako su braća Radići svjetski 
seljački pokret daleko prije svjetskoga rata ne samo 
predvidjeli nego i formulirali i pripravljali, oni su ga 
anticipirali 

Protiv toga programa, a osobito protiv braće 
Radića ustale su odmah složno ne samo sve političke 
stranke u Hrvatskoj nego i čitavo javno mnienje na 
čelu s novinstvom. Pred narodom su svi protivnici 
govorili, da su Radići smušenjaci i bezvjerci, a pred¬ 
sjednik Stjepan uz to i politički prevrtljivac, dok su 
pred vladom, i to ne samo pred zagrebačkom nego 
i pred peštanskom i bečkom, tužakali čitavu stranku, 


da je opasna ne samo po javni mir i red nego i 
po družtveno i državno uredjenje .... Nadbiskup 
Posilović i ban grof Pejačević išli su dapače tako 
daleko, da su kao dvorski tajni savjetnici seljačku 
stranku obtužili pred samim carem i kraljem Fra¬ 
njom Josipom L, jer da je revolucionarna i republi¬ 
kanska. 

Početkom 1905, bio je program HPSS zaplienjen 
na 38 mjesta. Medjutim nakon temeljite obrane pred¬ 
sjednika Stj. Radića pred sudbenim stolom u Za¬ 
grebu ta je zapljena dignuta (poništena), program se 
je mogao razpačavati i stranka na njegovom temelju 
širiti, A osnivači stranke dali su se svojski na posao. 
Sam predsjednik Stj . Radić, premda glava obitelji, 
koja je živjela od njegova pera (od njegova književ¬ 
noga rada), bio je u stranačkom poslu — širenje i 
biganiziranje stranke — odsutan iz Zagreba samo 
1905 godine 169 dana, Dr. Ante Radić pak održao je 
samo u dugoselskom kotaru tisuću sastanaka prije 
nego li je bio izabran narodnim zastupnikom. Jed¬ 
nako marljivo širili su nauk seljačke stranke i se¬ 
ljaci, koji su bili osnivači stranke. Na žalost ne mo¬ 
že se to reći za onu gospodu, koja su se odmah u 
početku pridružila braći Radići. Oni su većinom bili 
više ambiciozni (častohlepni) nego sposobni. Zato su 
malo po malo i odpadali kao suhe grane (Šlegel, dr. 
Korporić, Šoški, Turk, Krištof, Stanković, Žagar, kao 
i noviji: Zagorac, Hrvoj, Hausler...). Zato su danas 
od one školane gospode, koji su dne 22. prosinca 
1904. podpisali program HPSS, od živih uz predsjed¬ 
nika Stj. Radića u stranci još samo zast. Škrinjar i 
dr. Šuperina, dočim od osnivača seljaka nije ni¬ 
jedan krenuo vjerom. 

Ipak ako hoćemo govoriti istinu, moramo priznati, 
da seljačtvo nije pristajalo uz seljačku stranku ono¬ 
liko, koliko bi čovjek mislio obzirom na program 
HPSS i obzirom na rad njezinih osnivača, Tako se 
je dogodilo, da je predsjednik Radić sedam puta na 
izborima prije pao nego je izabran. Prvi zastupnici 
HPSS izabrani su godine 1908., i to trojica; drugi 
put 1910, izabrano ih je već 9, treći put 1911, osam, a 
1913, opet samo t r o j i c a, što je i skrivilo, da je 
hrvatski narod za prevrata onako prošao,.... Raz¬ 
loga zato ima više. c r v o: Pravo glasa imalo je onda 
malo seljaka. Vriedio je izborni cenzus, pa je pravo 
glasa imao onaj, tko je plaćao veliki porez, to jest, 
koji je imao mnogo zemlje, blaga, svinja i t, d., tako 
da su zapravo pravo tglasa imale svinje, blago, zem¬ 
lja, a ne ljudi... Drugo: Gospoda su bila sva proti 
seljačkoj stranci, a seljačtvo je bilo politički neupu¬ 
ćeno, a uz to dužno, pa uslied toga svakomu u stra¬ 
hu, Treće i najglavnije je ipak ovo: Seljaci, koji 
su još za Matije Gubca krvavo platili svoj pokušaj, 
da se oslobode gospodskoga jarma i da uzkrise »sta¬ 
ru pravdu«, po kojoj su nekad ljudi kao ljudi bili 
jednaki, nisu vjerovali, da bi oni samom svojom slo¬ 
gom mogli doći do vodstva u politici pa i do vlasti u 
državi, nego su govorili: Sve je to liepo i sve bi to 
bilo dobro, ali to ne može biti; uviek je tako bilo i 
u\iek će tako biti, da gospoda odlučuju, a mi da 
plaćamo račune; uviek će tako biti, jer tako mora 
biti...... 


SVJETSKI RAT I NAUK SELJAČKE STRANKE. 

I možda bi se još danas tako govorilo po hrvat¬ 
skim selima, da se nije dogodilo ovo: Koncem srp¬ 
nja 1914, izadjoše plakati po svim selima, a u njima 
je pisalo: Ja sam već star i pod stare dane moram 
ratovati; dodjite dakle ljudi, i tucite se za mene ,, . 
Podpisan je bio Franjo Josip I., — u bivšoj austro¬ 
ugarskoj monarkiji Franjo Josip, drugdje Nikolaj, 
Vilim, Petar, Gjuro itd,, itd. 

Milijuni ljudi se zaprepastiše. Rat! Nikomu nije 
bilo do toga, da koga ubija, a još manje do toga, da 
njega tko ubije, A u ratu je već tako. U duši svojoj 
bio je svatko (osim onih, koji kao velika gospoda 
nisu trebali ići na bojište) protiv rata, ali kad car 
zove, a generali i ministri preko činovnika i žandara 
zapoviedaju, kad se m o r a, onda smo svi išli. Mno¬ 
gima je bilo do plača, ali oni su se i napili i zapjevah, 
a gdjekoji je možda vikao i »živio rat«, samo da svi- 
etu pokažu, da ono, što se mora, nije ni težko ... 

I sviet je kao janjad išao na klaonicu, išao je na 
bojište, tukao se tjedan, dva, tri; mjesec, dva, tri; 
godinu dvie, tri.... 

Na jedan put dogodilo se nešto neočekivano. 
Neki vojnik — tko je to bio, naime tko je bio prvi, 
ne će se nikad saznati — došao kući na dopust, na 
tri tjedna, došao je, da pomogne starim roditeljima, 
ženi i nejakoj djeci, da im pomogne u gospodarstvu 
i u težkom životu. Ali on se u poslu nije pravo niti 
okrenuo, tri tjedna prošla, i on mora natrag na fron¬ 
tu, Sutra iztiče dopust, sutra mora na put, I dolazi 
sudbonosna večer, sudbonosna noć. Ići ili ne ići? 
Carska zapovied i vojnička prisega zovu na klanje, 
na obranu države, a roditelji, žena i djeca vape za 
pomoć, zovu na rad, na obranu doma .., Težke misli 





težko stvaraju odluku. Bori se vojnik i čovjek, I u 
rodnom domu u bezsanoj noći pobjedjuje čovjek. 
»Ne idem« — šapne bivši vojnik, pa doda glasno: 
»Ubili me tu ili tamo, svejedno; ovdje će me bar po¬ 
kopati na groblju ,,,« I on osta kod kuće .,, Za njim 
se povede drugi, treći, četvrti,,,. stoti, tisući, itd.,., 

Ali sad već nisu šaptali, sada počeše govoriti, 
I jedan medju njima reče: Car me zove, generali me 
zovu, ministri me zovu, kotarski predstojnici me zo¬ 
vu, obćinski bilježnici me zovu, žandari me zovu, 
i svi oni govore »moraš«, a ja velim »ne ću«, pa gle, 
»moraš« je veliki gospodin, a »ne ću« je još veći... 
I kad su svi tako rekli, nije više bilo rata .,. 

A razgovarajući ljudi o tom »moraš« i »ne ću« na 
fronti i kod kuće sjetiše se nečega. »Ej, pa dolazio 
je k nama u selo pred sedam osam godina neki Ra¬ 
dić s par seljaka, i oni su već onda govorili, da ne 
mora biti baš onako, kako hoće car, ministri i či¬ 
novnici, nego da mora biti onako, kako hoće narod, 
ako je taj narod složan i organiziran, ako nije u 
strahu i ako zna, što hoće,.,«, progovori jedan, — 
»Da, da, i kod nas je bio, ali mi ga nismo htjeli ni 
slušati,..«, doda drugi iz drugoga kotara. — »Oh 
da nam je sada tu taj Radić, pa da nam veli, što 
nam je činiti!.,.« progovori više ljudi u isti mah. — 
»Da, da, a što bi još; nisu ludi oni, koji imaju vlast u 
rukama, da dopuste dogovor tolikomu narodu, sutra 
bi im ta vlast izmakla. Zato ne dozvoljavaju nikak¬ 
vih sastanaka niti skupština. Nego znate što? Neka 
ide netko od nas u Zagreb, neka potraži toga Ra¬ 
dića i neka govori s njim ...« Smišljeno učinjeno. I 
selo za selom slalo je svoje izaslanike Radiću na 
dogovor. A mala Radićeva »Slavenska knjižara« bila 
je u isto vrieme trgovina knjiga i razsadište seljač¬ 
koga pokreta. 


PREVRAT I HRVATSKO SELJACTVO. 

Ipak je konac rata zatekao hrvatske seljake ne¬ 
pripravne. Propala je Austro-Ugarska monarkija, a 
vlast u Hrvatskoj preuzeli su u svoje ruke oni, koji 
su se za to pripravili. To su bila hrvatska, srbska i 
slovenska gospoda pod glavnim vodstvom Srbina 
Svetozara P r i b i ć e v i ć a, koji je u politici Hrvat¬ 
ske igrao veliku ulogu već tamo od godine 1903. On 
je u svojoj politici uviek računao sa svjetskim ratom, 
koji je imao uništiti Austro-Ugarsku. Računajući pak 
s tim, on je uviek sve tako udešavao 1 , da Hrvati (a 
Hrvate je od godine 1906, kao većina predstav¬ 
ljala hrvatsko-srpska koalicija, kojoj je on bio vo- 
dja) nigdje i nikad ne nastupaju proti velikoj (vanj¬ 
skoj) politici Pešte i Beča a za svoju samostalnost, 
nego da očekuju oslobodjenje od Srbije. On je kuka¬ 
vica, pa je zato za prevrata gurao Matu Drinkovića 
kao ministra vojnog, neka on tuče »pljačkaše« ... U 
tom su ga za čudo sliedila sva hrvatska gospoda, 
osobito od kad su mu se 1917. pridružili i Starčevi- 
ćanci, koji su se dali voditi od zubara dra Pave- 
lića, A frankovci, koji su za vrieme rata vodili po¬ 
litiku austrijske vojničke stranke, oni su se na dan 
prevrata kukavno predali izjavivši na usta svoga 
predsjednika (dra. Prebega), da je njihov program 
izvršen ... Učinili su pak to radi toga, jer je sad već 
pokojni dr, Winterhalter (Starčevićanac) par dana 
prije prevrata, kad se je nešto prije pol noći vraćao 
veseo kući, rekao svomu prijatelju dru. M, Kovače- 
viću, da će za prevrata dati objesiti nekoliko fran¬ 
kovaca, I ta grožnja (ili šala?) bila je dosta da fran¬ 
kovci izdaju vlastitu svoju politiku, a vodja njihov 
{dr. Aleksander Horvat) da izjavi, da se nikad više 

ne će baviti politikom .... Ostao je dakle još samo 
Stjepan Radić kao zastupnik one politike, koju je 
htio hrvatski narod, a osobito hrvatsko seljačtvo, — 
ali on je imao samo tri mandata... I zato je prevrat 
u Zagrebu prošao onako, kako je prošao. 

Hrvatskomu seljačtvu, koje za prevrata nije još 
bilo spremno, da preuzme vlast, nije preostalo drugo, 
nego da se samo — bez gospode i bez gradjanstva, 
pa i bez radništva, jer je ovo pod vodstvom Korača 
i Bukšeka pristalo uz Pribićevića — organizira i pod 
vodstvom Stjepana Radića sprema, da kao većina 
zakonskim putem uzme uredjivanje države u svoje 
ruke. Zato je i bila sazvana glavna skupština seljač¬ 
ke stranke za 25, studenoga 1918, 

Ali već dan prije toga dodje znamenita sjednica 
Narodnoga Vieća ili bolje središnjega odbora N. V, 
dne 24, studenoga. Na toj sjednici iznesli su dalma¬ 
tinski političari Smodlaka i Krstelj priedlog, da se 
vlast nad Hrvatskom i nad hrvatskim narodom pre¬ 
da Beogradu i beogradskim vlastodržcima, Od 28 
članova toga odbora bio je protiv toga priedloga 
jedini Stjepan Radić, koji je rekao, da Narodno 
Vieće nema prava to učiniti bez pitanja i bez pri¬ 
vole hrvatskoga naroda. Ostao je sam. Svih drugih 
27 bilo je za prenos vlasti u Beograd, što se ima oba¬ 
viti dne 1. prosinca. 

To je bilo u predvečerje glavne skupštine hr¬ 
vatske seljačke stranke. Na toj skupštini predsjednik 
Radić izvješćuje, što se je jučer dogodilo, i pita se¬ 
ljačke izaslanike — njih blizu 3000 na broju — da li 
se slažu s tim zaključkom. Jednodušni »ne« bio je 
odgovor. Ali Radić nastavlja: »Oni su i mene izabra¬ 
li, da nosim predaju Hrvatske u Beograd. Recite, 
imam li ići ili ne.« — Ne, ne, — grmio je narod. 


Time je započela otvorena borba hrvatskoga se¬ 
ljaštva s beogradskom vladom i sa svim onima, koji 
su podupirali njezinu politiku. Nosilac te borbe je 
izključivo hrvatsko seljačtvo pod vodstvom Stjepana 
Radića, koje je odmah odredilo svoju politiku u smi¬ 
slu seljačkoga pokreta tražeći seljačku republiku. 
Ali ta republika, a još više ono seljačka pre¬ 
strašilo je sve njezine protivnike. U tom strahu prvi 
se je snašao Svetozar Pribićević, koji je poslie 1. 
prosinca 1918. postao ministar unutarnjih djela ili 
ministar policije. On je rekao: Lahko ćemo mi s Hr¬ 
vatima. Nezadovoljni su tek hrvatski seljaci i njihov 
vodja Stjepan Radić. Treba samo biti energičan i si¬ 
lovit, Radića treba zatvoriti, a seljacima republikan¬ 
cima dieliti batine. To će ih upokoriti. A za to treba 
samo žandara, mnogo žandara. Tako je i bilo. Se¬ 
ljacima republikancima dielile su se batine, a Stj. 
Radić (pa i drugi vodje) bili su zatvoreni. Nije po¬ 
moglo, makar je u to (dne 10, veljače) umro glavni 
učitelj i osnivač hrvatskoga seljačkoga pokreta dr, 
Ante Radić. Seljački pokret širio se nakon njegove 
smrti brže nego nekad kršćanstvo nakon smrti Kri¬ 
stove. I kao što nekad kršćani nisu htjeli žrtvovati 
krivim bogovima nego su išli i u smrt, tako i sad 
hrvatski seljaci-republikanci radije primaju i^ batine 
nego da se odreku seljačke republike. Batine izJBeo- 
grada obnovile su u hrvatskom seljačtvu ono kršćan¬ 
stvo, koje je tražilo socijalnu pravdu, koje je tražilo, 
da čovjek čovjeku, a pogotovo narod narodu, brat 
bratu, ne bude rob, 

I pojavila se medju hrvatskim seljačkim naro¬ 
dom preporodjena kršćanska religija, vjera u pravicu 
i istinu, vjera u dobro i u čovjeka, — u čovjeka pra¬ 
vedna, smiona i mudra, A pravedan, smion i mudar 

je onaj čovjek, koji ne će da bude lopov, koji ne će 
da bude kukavica (pa kao kukavica još i vodja!) i 
koji ne će biti prepametan (pametniji od cieloga na¬ 
roda), pa zato lud. A takvi su bili svi vodje 1918, 
osim Radića .... 

Zato je hrvatsko seljačtvo uzelo politiku hrvat¬ 
skoga naroda u svoje ruke. Ono je zato na (poslie 
svjetskoga rata) drugoj izvanrednoj skupštini se¬ 
ljačke stranke (dne 3. veljače 1919.) reklo, da hoće 
takvu konstituantu, da Hrvati viećaju za sebe i da 
se ne daju nadglasati od Srba, što su protivnici ho- 
tice shvatili drukčije, makar ih je zaključak hrvat¬ 
skoga sabora od 29. listopada 1918. na to upućivao 
(»bez majorizacije«). Iz istih razloga slali su hrvat¬ 
ski seljaci svoju spomenicu mirovnoj konferenciji u 
Parizu na ruke predsjednika Wilsona tražeći s a m o- 
odredjenje naroda hrvatskoga — pripravni se 
složiti svaki čas sa srbskim seljačtvom, čim se i ono 
izjavi (orientira) u smislu seljačkoga pokreta. 

Ali batine su se i dalje dielile, a novac se je 
trošio na vojsku, žandarmeriju i činovničtvo, da o 
špijunima i ne govorimo .... 

I došlo je doba izbora za konstituantu. Uvod je 
bio žigosanje blaga po starom srbskom vojnom 
zakonu. Hrvatsko seljačtvo se je oprlo tomu žigo- 
sanju, jer ga je smatralo svojom vrsti komunizma, 
pljačke. Bilo je žrtava, ali žigosanje je obustavljeno 
— ne samo u Hrvatskoj nego svuda unutar granica 
SHS-ije. 

Ugled hrvatskoga seljačtva je porasao. Seljački 
pokret dobio je na ugledu, Vodja mu je zatvoren, a 
hrvatsko seljačtvo ipak ne popušta sili. To se je na 
izborima samo potvrdilo. 


POBJEDA SELJAČKOGA POKRETA NA IZBORI¬ 
MA ZA KONSTITUANTU. 

Pred izbore za konstituantu, koji su obavljeni 
dne 28. studenoga 1920., mogli su članovi hrvatske 
seljačke stranke prvi put poslie svjetskoga rata dr¬ 
žati javne skupštine i otvoreno tumačiti svoj pro¬ 
gram, To su oni i činili u obilnoj mjeri, ali samo u 
banskoj Hrvatskoj, jer u dalmatinsku Hrvatsku i u 
Bosnu nisu dospjeli. Premalo ih je bilo, a i kratko 
vrieme. 

Bili su to sudbonosni dani. Radilo se o tom, hoće 
li hrvatski narod dati pravo Radiću ili svoj onoj go¬ 
spodi, koji su dne 24. studenoga 1918. zaključili pre- 
nesti vlast nad Hrvatskom u Beograd. Hrvatski na¬ 
rod imao se je izjaviti ili za svoje samoodredjenje ili 
za dobrovoljno robstvo gospodi. 

Evo u kratko glavnih točaka programa, s ko¬ 
jima je seljačka stranka išla na izbore. 

1. Seljačka stranka traži, da hrvatski narod 
ostane HRVATSKI NAROD, kako je bio već 1300 
godina, a ne da postane nekakvo pleme, dio ili grana 
nekakvoga troimenoga naroda SHS, Taj hrvatski na¬ 
rod može biti sa Srbima i Slovencima braća, ali ne će 
loga, da tri brata imaju jednu glavu, nego hoće, da 
svaki brat ima i dalje svoju glavu. Prema tomu do¬ 
sljedno hoće seljačka stranka i to, da domovina Hr¬ 
vatska, koja je kroz tisuću godina bila država, ^ sad 
više sad manje slobodna, ostane i dalje jedna i da 
bude do kraja slobodna, pa je ne da parcelirati. To 
je nacionalno-politička strana programa seljačke 
stranke, pa se ona u tom može slagati i s drugom ko¬ 
jom hrvatskom strankom. Drugo je socijalna strana 

programa seljačke stranke, koja označuje seljački 
pokret, a taj ne pozna kompromisa. 

2. Iz socijalnih razloga traži zato seljačtvo, da 
si narod sam domovinu uredi kao REPUBLIKU. A 
republika sa socijalnoga gledišta nije stvar forme 
nego poglavito stvar sadržaja. Monarhija je prema 
seljačkom predratnom i ratnom izkustvu organiza¬ 
cija vlasti i sile odozgo-dolje. Kad je car zvao u rat, 
on je pozvao ministre, ministri velike župane, veliki 
župani kotarske predstojnike, predstojnici obćinske 
bilježnike, a ovi cieli narod, neka ide i neka se tuče. 
Zapovied je došla odozgo dolje, i — cieli narod je 
morao slušati, A tako su u monarhiji dolazile sve 
naredbe, 

Seljačtvo pak hoće državu kao organizaciju kul¬ 
ture i privrede, u kojoj dolazi vlast odozdo-gore, u 
kojoj odlučuje narod, a činovnici ne zapoviedaju 
nego izvršuju narodnu volju, kako ona dolazi do' iz¬ 
ražaja kod izbora obćinskih, kotarskih, županijskih 
i zemaljskih, to jest saborskih. I evo, takvu vladavinu 
naroda odozdo-gore zove hrvatski narod republikom. 

3. Ta pak republika mora kod nas biti SE¬ 
LJAČKA, jer državna sgrada mora imati širok te¬ 
melj. Tražeći pak za republiku širok — seljački — 
temelj vodstvo seljačke stranke je odmah i naglasilo, 
da se u toj seljačkoj republici ima vladati i upravljati 
po čovječanskoj pravici. A čovječanske pravice ne¬ 
ma, dok se ljudi ne prosudjuju po radu, to jest po tom. 
koliko čiji rad vriedi — bez obzira na stalež, vjeru 
i narodnost. Za zaslužan pak rad mogu pojedinci do¬ 
biti i veliku plaću i veliko poštovanje, ali nikad vla¬ 
sti nad cielim narodom. 

Time eto seljačka stranka postaje nositeljica se¬ 
ljačkoga pokreta, koji pak baš zato prestaje biti 


uzko staležki nego postaje ne $amo narodni (hrvat¬ 
ski) nego i obće čovječanski. 

4, Seljačka republika mora biti NEUTRALNA, 
— prema susjedima neutralna, a prema narodu pa¬ 
cifistička, mirotvorna. 

Neutralna je seljačka republika onda, ako sa 
svim susjedima sklopi takve ugovore, da ne će ni¬ 
kad s nikim nikakav spor rješavati ratom ^ nego da 
će svaki eventualni spor dati na rješenje mirovnomu 
sudu Lige Naroda . 

Iz te pak neutralnosti sliedi sam po sebi paci¬ 
fizam to jest razoružanje i ukinuće obće vojne du¬ 
žnosti. - 

Seljačka republika može biti pacifistička i ne 
treba stalne vojske, jer u njoj ne vlada manjina nad 
većinom, nego narod sam sobom upravlja, jer u njoj 
ne odlučuju pojedinci nego narod kao cjelina na 
izborima. 

Seljačka republika podržaje stoga samo toliko 
vojske, koliko je potrebno za održanje unutarnjega 
mira i reda. U tu svrhu dosta je, da svaki čovjek je¬ 
dan put u životu služi šest mjeseci, dva mjeseca 
vježba, a četiri stoji na straži. Stojeći pak na straži 
vojnici imaju obavljati obće koristne poslove (kao 
gradnje željeznica, cesta, regulacija rieka itd.). Time 
seljačka republika pretvara dosadašnju vojsku rata 
u vojsku rada. A to se ne da postići bez neutral- 
n e seljačke republike (države) i bez mirotvor¬ 
noga (pacifističkoga) naroda. 

5. Referendum ili sankcija (potvrda) zakona po 
narodu. U monarhiji (pa i u takvoj republici, gdje 
vlast vrše buržuji odozgo-dolje) dobivaju zakoni, koje 
stvara sabor, krepost i vriednost (»stupaju na sna¬ 
gu«), kad ih podpiše car, kralj ili predsjednik go- 

spođske republike- U seljačkoj republici, gdje vlast 
vrši narod odozdo-gore, važni zakoni — a važni je 
zakon onaj, koji se tiče glave (vojske i rata) i 
ž e p a (financija i poreza) — vriede i smiju se pro¬ 
voditi istom onda, kad većina naroda obćim glaso¬ 
vanjem izjavi, da vriede. Manje važne zakone — da 
ne bude svaki čas glasovanje — podpisuje (sankcio¬ 
nira) predsjednik republike (ban). 

6. Plebiscit i inicijativa naroda. Plebiscit je obće 
glasovanje, kojim narod može ukinuti nevaljani za¬ 
kon, razpustiti nevjerni sabor, pa i skinuti predsjed¬ 
nika republike ili mienjati granice republike. 

»Inicijativa naroda« sastoji pak u tom, da i narod 
(a ne samo sabor i vlada) može predložiti novu zakon¬ 
sku osnovu ili drugu kakvu promjenu u republici, 
ako za to skupi odredjen broj podpisa (30, 60 ili 100 
tisuća). 

Referendumom, plebiscitom i pravom narodne 
inicijative zajamčuje se seljačkomu narodu vlast u re¬ 
publici i onemogućuje svako nasilje sa strane vlade. 

Kad pak seljački narod bude imao ovako za¬ 
jamčenu vlast, onda će se mnoga pitanja, naročito go¬ 
spodarska kao agrarna reforma, uvedenje zadrugar- 
stva mjesto kapitalističkoga bankarstva, provedba 
radničkoga prava u korist radničke sirotinje, — rie- 
šiti lahko, brzo, pravedno i na narodno zadovoljstvo. 
Rješavat će ih naime narod, a ne pojedini ministri. 

I evo, kad je u jeseni 1920. seljačka stranka išla 
u izbore s ovim programom, onda su hrvatskomu se- 
ljačtvu prema njoj vlastodržci (naročito demokrati i 
radikali) izgledali i po svojim programima, a ne samo 
po djelima, kao divlji nasilnici, a ostale stranke (na¬ 
ročito popovci i zemljoradnici) kao prosjačke fami¬ 


lije, gdje roditelji (vodje) izprošeno uzimaju sebi, a 
djeci daju išta ili ništa. 

Zato je hrvatsko seljačtvo, a to je već onda zna¬ 
čilo hrvatski narod, glasovalo u tolikoj većini za 
seljačku stranku, da je ona od 440.000 glasova u Hr¬ 
vatskoj dobila 230.000, a od 93 zastupnika 49. A 
svega se je natjecalo 11 stranaka.... 


ZNAČENJE TE POBJEDE ZA SELJAČKI POKRET 
I HRVATSKI NAROD. 

Tom je pobjedom seljački pokret u Hrvatskoj 
dobio svoje jasno obilježje a hrvatski narod svoje 
pravo narodno zastupstvo — pripravno na borbu za 
ono, što hrvatski narod zaista hoće. Sad je bilo ne¬ 
dvojbeno, da hrvatsko seljačtvo zaista hoće vlast na¬ 
roda odozdo-gore na širokom (seljačkom) temelju, 
da hoće provedbu čovječanske pravice (socijalne 
pravde). Ali tom je pobjedom hrvatski narod rekao i 
to, da ono, što je bez njegova pitanja središnji odbor 
Narodnoga Vieća zaključio dne 24. studenoga 1918. 
i što su kroz dvie godine izvršivali beogradski vla¬ 
stodržci, — da to nije njegova volja. Parnica, koja je 
započela godine 1918. izmedju hrvatskoga seljačtva 
i beogradskih vlastodržaca, svršila je evo pobjedom 
hrvatskoga naroda; hrvatsko seljačtvo dobilo je par¬ 
nicu, jer se je vrhovno sudište — a to je u politici 
uviek narod — izjavilo većinom hrvatskoga naroda 
za samoodredjenje. 

Hrvatski narod dobio je pravo vlastničtva, ali 
nije stupio u posjed. U posjedu ostaše beogradski 
vlastodržci. 


I evo, od sad je zadaća čitave politike hrvat¬ 
skoga naroda (i socijalne i narodne), da stupi u po¬ 
sjed svoga vlastničtva. A mi znamo, da je u privat¬ 
nom životu moći doći u posjed zemljišta, na koje si 
dobio pravo vlastničtva, na dva načina: ili silom 
(kolcem po glavi) ili putem suda. Tako je i u politici. 
Što je u privatnom životu sila, to je u politici re¬ 
volucija, a što je u običnom (privatnom) životu sud, 
to je u politici politička borba. Hrvatsko narodno 
zastupstvo (hrvatska republikanska seljačka zastup¬ 
nička većina) odlučilo se za političku borbu, što mu 
je hrvatski narod, a naročito hrvatsko seljačtvo, odo 
brio dne 8. prosinca 1920., a potvrdio na izborima 
1923. 

Hrvatska republikanska seljačka zastupnička 
većina u ime Hrvatske Republikanske Seljačke Stran¬ 
ke (HRSS), koja se od 8. prosinca 1920. tako zove 
i službeno, nije se odlučila za revoluciju iz tri raz¬ 
loga: Prvo, jer je revolucija rat, a hrvatsko pacifi¬ 
stičko seljačtvo ne će rata. Drugo, još nijedna revo¬ 
lucija nije svršila onako, kako su htjeli oni, koji su 
je započeli, A započeti revoluciju, da ju svrše pro¬ 
tivnici hrvatskoga naroda i njegovoga seljačkoga po¬ 
kreta, to HRSS nije htjela i ne će. Treće, jer su sve ve¬ 
levlasti, koje su podpisale mirovni ugovor poslie 
svjetskoga rata, svetčano izjavile i to, da će biti pro¬ 
tiv svakoga onoga, koji naruši mir. A dići revoluciju 
znači »narušiti mir« .., Neka diže revoluciju (a i 
nosi sve posljedice) onaj, koji ne će sporazuma... 

Zato se je HRSS odlučila za političku borbu. 

A za političku borbu, koju vodi jedan narod s na¬ 
silnim vlastodržcima, potrebno je prije svega taj na¬ 
rod organizirati. Zato je bio prvi posao ne samo na¬ 
rodnim zastupnicima nego i svim pristašama HRSS, 


a osobito pobornicima seljačkoga pokreta, organizi¬ 
rati sve one, koji pristaju uz program HRSS, gdje 
vlast ide odozdo-gore i gdje se mjesto junačtva u 
ratu poštuje junačtvo u radu. Stoga se organizacije 
HRSS i nisu ograničile na Hrvate u banskoj i dalma¬ 
tinskoj Hrvatskoj, u Herceg-Bosni i Americi, nego 
su u te organizacije mogli i mogu posve ravnopravno 
pristupiti i Česi i Slovaci, i Niemci i Madjari, i Ru¬ 
sini i Srbi, samo ako odobravaju i šire program i rad 
HRSS. 

Drugi je posao hrvatske republikanske seljačke 
zastupničke većine bio naći za svoju stvar prijatelja 
u svietu, predobiti za samoodredjenje hrvatskoga na¬ 
roda i za seljački pokret javno mnienje prosviećenih 
naroda. U tu svrhu poslano je više spomenica (me¬ 
moranduma) u Ženevu Savezu Naroda, u Genovu na 
medjunarodnu konferenciju, itd. 

Treći je posao (vrlo važan za političku borbu 
hrvatskoga seljačkoga naroda) bio uvjeriti srbske 
(upravo srbijanske) seljake (izbornike) o tom, da su 
zahtjevi hrvatskoga naroda i hrvatskoga seljačtva 
opravdani i da je seljačka republika jedini spas i za 
njih. — To je vodstvo HRSS činilo razgovorima sa 
srbijanskim političarima, o čemu su onda njihove no¬ 
vine pisale. Ali tu su mogli i mogu još više učiniti 
pojedini pristaše HRSS tumačeći Srbijancima, da je 
ono, što hoće hrvatsko seljačtvo i Radić, da je to 
dobro ne samo za Hrvate nego i za njih, a ono, što 
hoće Pašić i Pribićević, da je ono zlo ne samo za nas 
nego i za Srbe, naročito za srbske seljake. 

Takve političke borbe hrvatska republikanska 
seljačka zastupnička većina nije mogla voditi u beo¬ 
gradskoj skupštini (parlamentu), jer tamo to — 
nakon prisege vjernosti kralju i ustavu — ne bi bila 

borba nego priznanje onoga, protiv čega je čitav na¬ 
rod, Jer ako ja sam odustanem od započete par¬ 
nice radi zemljišta zato, jer nisam u posjedu, onda 
odmah gubim ne samo pravo na posjed nego i pravo 
vlastnićtva, a ako i dalje vodim parnicu (ovdje poli¬ 
tičku borbu), onda mi vlastničtvo ostane, a mogu 
biti siguran, da ću doći i u posjed. 


POTEŽKOĆE U TOJ BORBI I OSNIVANJE 
HRVATSKOGA BLOKA 

Videći beogradski vlastodržci, da hrvatsko se- 
ljačtvo misli ozbiljno i sa svojom narodnom politikom 
i sa socijalnim (seljačkim) pokretom, dali su se na po¬ 
sao, da pred vanjskim svietom i pred svojim izbor¬ 
nicima hrvatski seljački pokret i HRSS omalovaže i 
omraze. Tvrdili su naime: 1.) da HRSS nije i ne može 
biti zastupnica hrvatskoga naroda, jer da je u njoj 
zastupano samo nepismeno i zavedeno seljačtvo, dok 
svi ostali dielovi naroda odobravaju zaključak Na¬ 
rodnoga Vieća od 24. studenoga 1918.; 2.) da se je 
hrvatsko seljačtvo kod izbora zabunilo. Prvi put su 
— rekoše — bili izbori na temelju obćega prava glasa 
i s kuglicama, pa su se seljaci zabunili; htjeli su 
svoje kuglice bacati u demokratsku i radikalsku ku¬ 
tiju, pa su slučajno bacili u Radićevu,.. Napokon 
3.) da su Radić i HRSS svoje vrsti boljševici, opasniji 
i od samih ruskih komunista, jer je Hrvatska u srdcu 
Evrope, pa aiko se tu zapali plamen revolucije, za¬ 
palit će se i ciela Evropa. Zato da je sreća za Evropu, 
što je u Beogradu jaka (Pribićevićeva) ruka, koja te 
buntovnike drži na uzdi. 


S tim »trećim« (s boljševizmom HRSS) služio se 
je najviše Pribićević, koji je o tom uvjerio naročito 
čeho-slovačku i francuzku vladu, pa je baš u vrieme, 
kad su u Beogradu Srbi i Turci primali »vidovdanski 
ustav«, dobio od tih vlada najviše redove odliko¬ 
vanja. 

I evo, da u tom razuvjeri Evropu, da pokaže, 
kako HRSS nije boljševička, zato je hrvatska repu¬ 
blikanska seljačka zastupnička većina pristupila 
k osnivanju Hrvatskoga Bloka. Jer ako s HRSS može 
saradjivati Hrvatska Zajednica (kao predstavnica hr¬ 
vatske inteligencije) i Stranka Prava (kao predstav¬ 
nica »malih gradjana«, purgara), onda ona očito nije 
boljševička, A kad se je tomu bloku priključio i Hr¬ 
vatski Radnički Savez, onda je cielomu svietu po¬ 
stalo jasno, da je s politikom HRSS suglasan čitav 
hrvatski narod. — Osnutak Hrvatskoga Bloka bio je 
dakle u interesu čitavoga hrvatskoga naroda, pa je 
o tom HRSS kao njegova većina morala voditi ra¬ 
čuna. 

Ali pri tom imale su i pojedine stranke svojih po¬ 
sebnih računa. Radničtvo je računalo ovako: Tim, 
što se bar jedan njegov dio približi HRSS i seljač¬ 
komu pokretu, tim će biti vodstvo HRSS a naročito 
seljačtvo samo obvezano, da kod preuzimanja vlasti 
pravedno rieši i njegovo (radničko) pitanje. Hrvatska 
Zajednica računala je ovako: Tim, što hrvatska inte¬ 
ligencija podupre politiku seljačke stranke, tim će 
inteligencija medju seljačtvom opet doći do ugleda, 
koji je za rata i politikom za prevrata sasvim izgu¬ 
bila, Taj će pak ugled biti to veći, što njezina pomoć 
bude veća, iskrenija, poštenija. Najdalje je išla Stran¬ 
ka Prava (frankovci). Oni računahu ovako: Idući neko 
vrieme u politici zajedno s HRSS mi ćemo s vreme- 


nom u njoj preuzeti vodstvo. U tom će nas pomagati 
naročito ono »rodoljubno hrvatsko svećenstvo«, koje 
nije u pučkoj (popovskoj) stranci. Jedino tako mo¬ 
žemo zaustaviti seljački pokret, koji hoće predati 
vlast »mužima«.... 

T im računom nastajala je opasnost za hrvatski 
seljački pokret. Zato je glavni odbor Hrvatske Re¬ 
publikanske Seljačke Stranke zaključio još 26. ve¬ 
ljače 1922,, da HRSS ide sama na izbore. 

Sad je nastalo najprije rovarenje, a onda i otvo¬ 
reni juriš na seljačku stranku. Navale su dolazile od 
frankovaca i od beogradskih vlastodržaca, a jedne i 
druge pomagali su tako zvani »emigranti«, koji stoje 
u službi bilo peštanske i talijanske vlade bilo onih 
oficirskih organizacija, koje hoće da u Rusiji opet 
uspostave cara, u Njemačkoj »kaj zera«, u Au¬ 
striji »ć e s a r a«, a u Madjarskoj (od Karpata do Ja¬ 
drana!) »apostolskoga kralja krune sv. Stjepana«. 
I zato bi se hrvatski seljaci i radnici imali tući pod 
vodstvom Wrangela, Hindenburga, Hortya i Sar- 
kotića..... 

A radili su i jedni i drugi na tom na prvi pogled 
sasvim bezazleno. »Treba promieniti Radićevu oko¬ 
linu!« Radić je naime — govorahu — zarobljen. Njega 
su »okupili« sami nesposobni ljudi (podpredsjednioi 
Maček i Predavec, tajnici dr. Stjepan Košutić i dr, 
Krnjević, organizator Herceg, pa istom žena mu, 
kćeri i zetovi!). Sve to treba izmieniti.... 

U ime vlastodržaca radio je na tom Hausler, 
a u ime frankovaca H r v o j i neka tajna družba, koja 
je Radiću u tom smislu poslala bezbroj pisama (da¬ 
kako nepodpisanih). 

Vlastodržci računahu ovako: Kad se izmieni Ra- 
dićeva »okolina«, pa na mjesto sadašnjih funkcionara 

dodju drugi, popustljiviji i strašljiviji, onda ćemo Ra¬ 
dića zatvoriti, pa pregovarati s novom »okolinom«, 
u kojoj će biti i Hausler..... Frankovci se pak na¬ 
dahu sami doći na njihova mjesta..... 

Zato je Hausler morao iztupiti iz stranke, a 
frankovci iz bloka, 

To je bilo u jesen pred razpis saborskih izbora, 
koji su obavljeni dne 18. ožujka 1923. 


IZBORI DNE 18. OŽUJKA 1923. I HRSS. 

Seljačka stranka išla je u ove izbore sama, na 
temelju svoga socijalnoga 1 narodnoga programa, bez 
ikakvoga »izbornoga kompromisa«. To je ona učinila 
radi seljačkoga pokreta, kojemu je ona nosilac i koji 
ne pozna kompromisa, kad traži novo riešenje soci¬ 
jalnoga pitanja na seljačkom temelju. Ali tu je bilo i 
razloga političkih, koji su jači od stranačkog računa. 

Hrvatski seljački narod izjavio se kod izbora za 
konstituantu za program i za politiku, koju je Radić 
zastupao još u Narodnom Vieću, Kod ovih izbora 
(18. ožujka 1923.) trebao je narod u banskoj Hrvatskoj 
izjaviti, ostaje li kod te politike, a u dalmatinskoj 
Hrvatskoj, u Herceg-Bosni itd. trebao je reći, pridru¬ 
žuje li se toj politici. To pak ne bi bilo vidljivo, da je u 
izbore išao Hrvatski Blok, a niti onda, da je HRSS po¬ 
stavila listine, na kojima bi bili i kandidati Hrvatske 
Zajednice sa svojim starim programom. Nije dakle 
moglo biti »izborne sloge«, makar je Hrvatska Za¬ 
jednica svoju pomoć hrvatskoj republikanskoj seljač¬ 
koj zastupničkoj većini u Hrvatskom Bloku (jednako 



kao i Hrvatski Radnički Savez/) u punoj mjeri davala 
i svoje obveze pošteno izvršivala. 

Kod ovih izbora trebalo je dalje dokazati, da se 
hrvatsko seljačtvo kod prvih izbora nije zabunilo, 
kao i to, da je čitav hrvatski narod uz politiku 
HRSS A to se je sve jasno pokazalo i brojem gla¬ 
sača i brojem zastupnika kao i tim, gdje su sve 
(Zagreb!) ti zastupnici izabrani, 

Ali još se je nešto veliko pokazalo kod ovih iz¬ 
bora. Pokazalo se je, da je seljački pokret, to jest 
zahtjev seljačtva za pravednim uredjenjem socijal¬ 
noga života, koji nam se prikazuje kao ona vjera, re¬ 
ligija, što ima da obnovi i oživotvori Kristovu nauku 
o ljudskoj jednakosti i socijalnoj pravdi, — da je taj 
seljački pokret ona silna snaga vodopada, što daje 
električnu silu. Hrvatska Republikanska Seljačka 
Stranka sa svojom jedinstvenom organizacijom jedna 
je veličanstvena turbina, koja tu snagu regulira i upo¬ 
trebljava na dobro seljačtva, a po tom i na dobro 
svega čovječanstva. Poštena hrvatska inteligencija 
to su inžiniri, koji stvaraju planove za tu turbinu, 
koji ju čuvaju i za vremena popravljaju, dok je radni 
narod onaj, koji tu turbinu izgradjuje, dogradjuje i 
usavršuje. Različite pak gospodske stranke to su one 
zapreke, koje smetaju, da se turbina stavi u posao, 
pa ih zato snaga vodopada to jest seljačkog pokreta 
nemilice obara i uništuje ..... 

To je eto hrvatski tip seljačkoga pokreta, što ga 
zasnovaše braća Radići, koji je prožeo hrvatski se¬ 
ljački narod vjerom i ufanjem u bolju budućnost, a 
koji će doskora prieći granice, što mu ih propisuju 
državnici.... 


ZAGLAVAK. 

Na koncu valja spomenuti temeljnu razliku iz- 
medju seljačkoga pokreta i pokreta prijašnjih sta¬ 
leža, trećega (gradjanskoga) i četvrtoga (radničkoga). 
Gradjani i radnici imahu iza sebe veliku masu na¬ 
roda — jer narod, koji nije sviestan, koji ne traži svo¬ 
jih prava i koji se za njih sam ne bori, to je masa — 
što se još nije pojavio na poprištu javnoga života. 
Zato je gradjanima, pa i radnicima bio cilj (ideal) dr¬ 
žava, jaka država, a seljacima je cilj čovječnost, slo¬ 
boda i plemenitost čovjeka. To je jedno, a drugo je 
ovo: Seljaci baš zato, jer nemaju iza sebe nikakvoga 
staleža, koji ne bi već pred njima bio na vlasti, mogu 
i moraju biti pravedni. Prijašnji su staleži imali na 
račun koga živjeti, a kao manjina to su i mogli. Gra¬ 
djani su to u obilnoj mjeri i činili, pa čine i danas. 
Da spomenemo samo jedan primjer: Obrtnici i tr¬ 
govci tuže se danas, da oni plaćaju najveće poreze. 
Tko površno gleda, mora im i dati pravo. Ali tko se 
dublje zamisli, vidi odmah, da obrtnik taj porez za¬ 
računa mušteriji. Isto tako i trgovac. Kad prodaje 
robu, onda poreze računa onomu, tko kupuje (pro¬ 
davajući skuplje); a kad kupuje od netrgovca, se¬ 
ljaka, onda svotu za porez odbija od kupovnine, to jest 


jeftinije kupuje, — pa mu se tako kod nekih stvari 
porez nadoknadjuje dva put. 

Seljačtvo ne može živjeti na račun drugih već 
zato, jer je ono u većini. 90 po sto može (makar 
težko) raditi i privredjivati za sebe i za preostalih 
10 po sto, ali 10 po sto ne može toga činiti za 90 
po sto. Zato seljačtvo (u svom vlastitom interesu) 
mora ostati radino i mora biti pravedno i onda, kad 
preuzme vlast. Neopravdan je stoga i upravo lud 
strah onih, koji se boje seljačkoga pokreta, a ne 
misle živjeti na tudji račun. Oni dakako, koji bi htjeli 
uviek živjeti na tudji račun, — ti se imaju i čega bo¬ 
jati. 

Pravednost i čovječnost to su dakle glavne oz¬ 
nake seljačkoga pokreta obzirom na cilj, obzirom na 
novo družtveno i državno uredjenje sa seljačkim te¬ 
meljem. Ali obzirom na put, kojim seljačtvo ima doći 
do cilja, glavna značajka seljačkoga pokreta mora 
biti borbenost. Jer ne smijemo zaboraviti ono, što 
smo već jednom spomenuli: Nitko ne pušta dobro¬ 
voljno iz ruku vlasti, — niti vlasti, niti dobroga po¬ 
ložaja, Do vlasti može zato seljačtvo doći samo bor¬ 
bom, — borbom svega seljačtva, svih njegovih čla¬ 
nova. 

A u toj borbi valja uviek na umu držati onaj že¬ 
ljezni zakon socijalnoga razvoja, po kojem treba 
svaki novi stalež da izpuni poznata tri uvjeta: 1. broj¬ 
čana nadmoć, 2, gospodarsko oslobodjenje i 3, pros¬ 
vjetno izjednačenje s predšastnim staležima. 

Brojčani (prvi) uvjet seljačtvo ima od uviek, ono 
je — osobito kod nas — u ogromnoj većini. Drugi 
uvjet (gospodarsko oslobodjenje od bankarskoga ka¬ 
pitalizma i od »verižne trgovine«, kad roba ide kroz 
više ruku) seljačtvo postizava zadrugarstvom, A evo, 



mi smo baš svjedoci toga, da hrvatsko seljačtvo preu¬ 
zima seljačke zadruge i gospodarska družtva u svoje 
ruke, pa ih samo vodi. Treći uvjet (prosvjetno iz¬ 
jednačenje) kod nas je u banskoj Hrvatskoj — s ma¬ 
lim iznimkama već gotov. Mi, tako reći, i nemamo 
analfabeta (nepismenjaka) izpod 40 godina. Naprotiv 
imamo gotovo u svakom selu nekoliko ljudi, koji 
mogu (znaju) voditi gospodarske zadruge, pa će u se¬ 
ljačkoj republici ovi i upravljati gospodarskim obći- 
nama. Glavni pak vodje seljačkoga pokreta (seljaci) 
dorasli su gospodskim vodjama (pa ih i prerasli) u 
svakoj borbi i govorom i pismom. Zato je seljačka 
republika pred vratima. 

U pokretu ne sudjeluju oni, kojima to vlast 
dopušta, kako je to djelomično kod stranaka, gdje 
su glavno izbornici; u pokretu sudjeluju oni, koji ima¬ 
ju duše i srdca, znanja i volje, pameti i osjećaja. Zato 
u našem seljačkom pokretu sudjeluju i žene i djeca, 
— kadkad više nego i sami odrasli mužkarci. A što 
to sve nije organizovano u prosvjetna i omladinska 
družtva, to je samo zato, jer vlastodržci osnutak ta¬ 
kvih družtava ne potvrdjuju. Ali to pokretu ne smeta. 
Baš mladež i omladina, i mužko i žensko, ti će biti 
oni, koji će gospodskomu nasilju kod pokopa nabiti 
goru kamenja na grobnicu, da iz nje nikad više ne 
izadje. 

Gospoda danas to već uvidjaju. Osobito mladja. 
Pa i pravo je tako. Jer stare konje težko je učiti ja¬ 
hati. Ljudi naime, koji su već ogrezli u protunarodnoj 
(protuseljačkoj) buržujskoj kaljuži, — oni već i ne 
mogu piti iz bistre i čiste čovječanske vode seljač¬ 
koga pokreta, A blatiti si je ne damo..... 

Čovječanska pacifistička seljačka povorka ide 
napred, ide ravno u raj seljačke republike, ide i ne 



obazire se na znatiželjne gledaoce. Seljaci u povor¬ 
kama primaju k sebi samo one, koji im se dobrovoljno 
priključuju čiste duše. To primanje vršit će se me- 
djutim samo tako dugo, dok i zadnji seljački redovi 
ne stignu u raj čovječnosti. Onda će naime vrata za¬ 
tvoriti. 

EPILOG (DOSLOV). 

ČIM JE HRVATSKO SELJAČTVO PRERASLO 
ŠKOLANU GOSPODU, RADNIČTVO 
I GRADJANSTVO. 

Ciela ova knjižica najbolji je dokaz, da je hrvat¬ 
sko seljačtvo već u svjetskom ratu, a pogotovo poslie 
njega preraslo sve tri ostale glavne skupine u narodu; 
i školanu gospodu i radničtvo i gradjanstvo, To se 
najbolje vidjelo na izborima 28. studenoga 1920, i 18. 
ožujka 1923., kada su seljačke povorke išle na bira¬ 
lište onako uredjene, samosvjestne i ponosne, a i 
onako brojne, kao da je već došlo vrieme, da udju u 
raj seljačke republike. Gdje god su dolazili seljaci na 
biralište, odmah se vidilo i osjećalo, da to dolazi gla¬ 
sovati narod. Ujedno se odmah vidjelo i osjećalo i to, 
da onaj gospodin, onaj radnik, koji je izvan toga se¬ 
ljačkoga kruga, da je i izvan svoga naroda, dotično 
proti njemu. 

Ovo isto jasno se vidi i na prvi pogled osjeća 
kod manjih seljačkih sastanaka, pogotovo kod za¬ 
stupničkih sjednica seljačke republikanske većine, na 
sjednicama glavnog odbora hrvatske republikanske 
seljačke stranke, kod pojedinih seljačkih proslava, 
a nada sve kod velikih seljačkih javnih skupština. 

Kad su početkom veljače 1920. i 1921. srbijanski 
republikanci (njih šestorica) došli na drugu sjednicu 

hrvatske seljačke zastupničke većine (pod vodstvom 
narodnog zastupnika Milovana Lazarevića), oni su 
poslie sjednice izticali najviše baš to, da su odmah 
osjetili, da je tu u istinu kao u zraku, gdje je jedan 
jedinstveni republikanski čovječanski duh, da je tu 
toliko medjusobno povjerenje, kao da je to sve jedna 
obitelj, a uz to najveća mirnoća i sigurnost, kao da 
na putu u borbi za seljačku republiku nema nikako- 
vih zaprieka. 

Isto tako, tko god je prisustvovao kojoj velikoj 
seljačkoj republikanskoj skupštini, naročito onoj od 
8. prosinca 1920. i onoj od 15. travnja 1923., na prvoj 
medju 80.000, a drugoj medju 120.000 seljačkoga na¬ 
roda, taj .se nije mogao oteti neodoljivomu dojmu one 
seljačke jednodušnosti, onoga neizcrpivoga oduše¬ 
vljenja, a nada sve onoga veličanstvenoga mira i do¬ 
stojanstva tako, da nitko nije bio pritisnut osjećajem 
velikoga broja ljudi, nego svatko zanešen nekom ne¬ 
vidljivom strujom velike duhovne zajednice. 

I naši seljaci sami, kad god govore o seljačkoj 
stranci, izticali su od prvoga početka i još uviek iz- 
tiču, da je prvi, glavni i najveći uspjeh seljačke 
stranke dotično seljačkoga pokreta u tom, što se 
je seljačtvo iz svih krajeva Hrvatske medjusobno 
upoznalo, što sada jedan seljak drugomu vjeruje i što 
danas seljačtvo nastupa kao cjelina te sve ostale 
druge staleže i skupine k sebi po malo pribire i to 
tako, da od tih drugih staleža i skupina svjestno oda¬ 
bire ono, što je najbolje i najzdravije. 

Ali polag svega ovoga dva šu sredstva kod se- 
ljačtva i kod nas posve neočekivana, a po ostalom 
svietu posve nepoznata, kojima seljačtvo sebe nepre¬ 
stano okuplja, razvija i usavršuje, a gospodu, radni¬ 
štvo i gradjanstvo odabirući ih, k sebi pribire, a ta 


dva sredstva jesu: seljački apoštolat i u najdalje i u 
najsiromašnije krajeve i seljačko slobodno i umno su- 
radjivanje perom i u glasilu seljačkoga pokreta 
»Slobodnom Domu« i u drugim izdanjima seljačke 
stranke.' 

Prvi osnivač seljačke stranke, koji su bili seljaci, 
shvatili su svoju veliku zadaću posve apoštolski, pa 
je to bilo tako očito, da su prvu glavnu skupštinu hr¬ 
vatske seljačke stranke, koja je bila u Zagrebu dne 
16. i 17. rujna 1905 u prvi čas gotovo svi zagrebački 
dnevnici nazvali »sborom apostola«. 

Već od prvoga početka išli su sriemski seljaci, 
primjerice Antun Jemrić, od Vinkovaca, raditi i or¬ 
ganizirati daleko u Gornju Hrvatsku, a seljaci iz Gor¬ 
nje Hrvatske (n, pr. Franjo Vrtar od Koprivnice) da¬ 
leko u Dolnju Hrvatsku, 

Što dalje, to se više razvijao ovaj seljački apo¬ 
štolat te je prije izbora za konstituantu glas o puto¬ 
vanju tobožnjih seljačkih agitatora na sve strane bio 
dopro do beogradske vlade, u kojoj se možda naj¬ 
umniji srbski političar, sada već pokojni Drašković 
na jednoj sjednici sav zabrinut uzkliknuo: »Pa šta 
će da bude od toga! I kako ćemo da stanemo na put 
toj propagandi! I odkuda tim Radićevim agitatorima 
samo toliki novac!« 

Na to je jedan hrvatski ministar umirio beograd¬ 
sko ministarstvo veleći; »Nisu Vam to nikakvi pla¬ 
ćeni agenti, nego su Vam to ludi fanatici (zaneše- 
njaci), svaki Vam uzme torbu na rame i štap u ruke, 
pa ajde okolo kao kakav apoštol. Ali oni ne će ništa 
postići, jer apoštolska vremena su prošla. Uspješna 
politika ne vodi se danas bez pune kese i barem bez 
komadića vlasti.« 



I ovo je u istinu mnienje ne samo školane go¬ 
spođe, nego i radničtva i građanstva, da za politički 
uspjeh treba najprije što više novaca, a onda barem 
koliko toliko vlasti, ili ako nemaš baš vlasti, onda 
valja upotrebiti pritisak i silu, demonstracijom, raz¬ 
bijanjem, pa i revolucijom. 

Hrvatski seljački pokret baš naprotiv radio je 
uviek s najvećim mirom, da nijednom protivniku nije 
nikad pao ni vlas s glave, a novaca se je trošilo toliko 
kada ga je bilo, koliko je potrebno baš za samo pu¬ 
tovanje i za samu najnuždniju prehranu. 

To se je pokazalo osobito sad kod ovih zadnjih 
izbora g. 1923. Na stotine hrvatskih seljaka polazilo 
je u Hrvatsko Primorje i na otok Krk, u Štajersku i 
u Prekomurje, u Bosnu, Hercegovinu, Dalmaciju. 
Bilo ih je, koji su u primorsko hercegovačkom ili u 
dalmatinskom kršu ostali po 20 do 30 dana, a pod- 
nieli su račun na tisuću i nekoliko kruna. 

Kad bi ovakvi apoštoli izviešćivali na sjednicama 
predsjedničtva HRSS jednostavno bez fraza (bez ki- 
ćenih rieči), ali za to tako točno, kao da fotografi¬ 
raju, a tako zanosno i uvjerljivo, kao da čitaju evan- 
djelje, svaki je od nas, koji smo slušali, osjećao, da je 
svjedokom najvećemu djelu, što ga narod može izvr¬ 
šiti: pribiranju duševne i moralne narodne snage iz 
nutra duhovnim načinom u svrhu, da tako okupljen 
i organiziran narod bude u istinu sam svoj vrhovni 
gospodar, svoj suveren prema republikanskomu se¬ 
ljačkomu geslu: Bog na nebu, narod na zemlji. 

Isto ovakav osjećaj imali smo svi mi, koji smo 
prvi u vodstvu i prvi u poslu HRSS, kad bi nam 
dnevno dolazilo desetak, dvadesetak, tridesetak, pa 
i više seljačkih pjesama i seljačkih članaka o čovje- 
čanskoj pravici, republikanskoj slobodi, o narodnom 

samoodredjenje, o seljačkom i o radničkom pravu, pa¬ 
cifizmu, o poštivanju i ravnopravnosti svih staleža, 
o seljačkoj zadružnoj upravi, o seljačkoj kontroli 
vlade i o narodnoj kontroli sabora. 

Tih pjesama i članaka tiskana je koja stotina, 
a više stotina ih je netiskanih, koji su samo pregle¬ 
dani i u glavnom razredjeni te spremljeni u korice 
kao debeli spisi kakve velike parnice. 

I baš da su to spisi ove tisućljetne parnice, što ju 
seljačtvo već tisuće godina vodi s gospodom svake 
vrsti, i s plemstvom i sa svećenstvom i s fiškalima, i 
s birtašima i s mesarima, a u najnovije doba i s takvim 
radnicima, koji su u svom robovanju novcu i sili je¬ 
dnaki svećenstvu, plemstvu i gradjanstvu ili su još 
gori od njih. 

Ova već do sada tiskana ili još netiskana, ali na¬ 
pisana seljačka hrvatska književnost, koju čita i prati 
najmanje oko sto tisuća naroda, to je ono drugo sred¬ 
stvo, kojim hrvatsko seljačtvo sebe okuplja, organi¬ 
zira i usavršuje, a školanu gospodu, radničtvo i gra- 
djanstvo sve to više k sebi pribire. Ovo je tako ne¬ 
očekivana i neobična moralna snaga, da naročito 
svaki član velikoga naroda (Rus, Englez, Niemac, 
Francez, Talijan), kad vidi ove silne, još ne tiskane 
seljačke rukopise i kad mu se pokažu i prevedu ne¬ 
koji odlomci tiskanih seljačkih pjesama i članaka, 
svaki od njih je nehotice morao uzkliknuti: »Ovoga 
na svietu još nikada nije bilo i ovoga još sada nigdje 
na svietu nema.« 

Eto, ovim je načinom hrvatsko seljačtvo preraslo 
i školanu gospodu, i radničtvo i gradjanstvo: Na sto¬ 
tine seljaka dobrovoljno, poput apoštola širi seljački 
pokret živom riečju: na stotine i gotovo već na tisuće 
seljaka pod svojim imenom težkom seljačkom rukom 

piše lagane, umiljate, kad i kad vanredno uspjele 
pjesme ili stvarne, osbiljne, a često umne i duboke 
članke i razprave. 

Svemu ovomu radu daje seljačtvo kao neku po¬ 
svetu tim, što u našem hrvatskom seljačkom narodu 
svako družinče, dakle i svako služinče sjedi i jede za¬ 
jedno za stolom sa svojim gospodarom i što je sve 
naše seljačtvo, osobito sad u ovom pokretu jedna 
društvena ili socijalna cjelina, u kojoj nema viših i ni¬ 
žih, nego su svi jednaki, svi svoji, kao jedna familija. 
Ova ,u istinu prava narodna obitelj popunjuje se ne¬ 
prestano, ako i po malo, iz redova hrvatske školane 
inteligencije, hrvatskoga radničtva i hrvatskoga gra- 
djanstva. I tako mi Hrvati postajemo narod u pravom 
i podpunom smislu te rieči te k sebi prikupljamo već 
i slavensku i neslavensku seljačku braću, koja živi 
medju nama ili oko nas tako, da je u našem pravu na¬ 
rodnoga samoodredjenja podpuno sadržano i njihovo 
čovječansko i narodno pravo, I ako je naš hrvatski 
seljački pokret već odavna prešao granice domovine 
Hrvatske i što se dalje i šire razvija, to jače ide u du¬ 
binu čovječnosti i u visinu takve slobode i takve so- 
cialne pravde, koju može stvoriti i održati samo plug 
zajedno s perom, samo odozdo organizirani narod 
s neslomivom vjerom u svoju moralnu i materijalnu 
snagu, 

U Zagrebu, polovicom svibnja 1923. 

Stjepan Radić, 

predsjednik hrvatskoga narodnoga 
zastupstva. 

Za bolje razumievanje seljačkoga 

pokreta u obće, a seljačkoga po¬ 
kreta u Hrvatskoj napose, prepo- 

ručam svakomu da pročita ova 
djela: 

1. Dr. Antun Radić: Osnova za 
sabiranje i proučavanje gradje o # 
narodnom životu Južnih Slavena 

2. Program HRSS (sva četiri iz¬ 
danja). 

3. Rudolf Herceg: Svjetski rat i 
problem nove države. 

4. : Izvještaj o osnutku i 
radu Sveučilišnoga Udruženja 
»Matija Gubec«. 

5. Stjepan Radić: Put k seljačkoj 
republici. 

6. Mijo Stuparić: Pjesma o Matiji 
Gubcu. 

7. Rudolf Herceg: Nova Abece- 
darka. (Radićevi članci). 


»Tipografija« Zagreb. 





